text:
Líknandi greinar
Afturkalling av Dan Cake Citronmåner
Heilsufrøðiliga Starvsstovan boðar frá á teirra heimasíðu, at Dan Cake Citronmåner blíva afturkallaðir, hetta er grundgevingin: Samandráttur: Dana Cake tilbagekalder på grund af ændrede lugt og smag i kagerne. Forandringen af produktet skyldes sandsynligvis en uønsket afsmitning fra mørk jubilæums kapsel. Hvør er vøran: Dan Cake Citronmåne 350 g EAN-nummer: 5709152009460 Bedst før dato i Les meira…
Ljós í Sumbiartunlinum
TRYGD Í TUNLUM: Í fjør undirskrivaðu Landsverk og P/F El Service sáttmála um at fáa gjørt eina trygdarskipan í Sumbiartunlinum. Teknikkhús er nú gjørt uttan fyri tunnilin, og í dag verða fyrstu ljósini í loftinum tendrað. Sum liður í ferðslutrygdararbeiðinum at fáa øllum tunlum í Føroyum neyðuga trygdarútgerð, gjørdi Landsverk í fjør eina avtalu við Les meira…
Annika Olsen vitjar langhylin í Hafnafirði
Saman við mentanarnevndini hava vit verið til sera áhugaverdar framløgur á Ráðhúsinum í dag um m.a. teirra rúspolitikk millum ung. Ísland er tað norðurlandið, har fæðst drekka rúsdekka millum ung. Ein vitjan hevði tó min størsta áhuga i dag, vitjanin á langhylinum i Hafnafirði. Hylurin er olympiskt góðkendur við 10 geilum. Hetta var ein áhugaverd Les meira…


c: text/html

text:
Skráin fyri fundin er sambært lógum felagsins og sæst á heimasíðuni www.pedagogfelag.fo
Uppskot til aðalfundin §8, 4. stk.
Ynskir limur uppskot viðgjørt á aðalfundinum, skal uppskotið latast nevndini við skrivligari váttan frá viðkomandi uppskotsstillara, og vera nevndini í hendi í seinasta lagi 1.februar.
Sama er galdandi fyri uppskot um ásetan av limagjaldi.
Val av nevndarlimum og formanni §8, 7. stk., punkt 5
Uppskot til valevni, saman við váttan frá tí uppstillaða, skulu vera felagnum í hendi í seinasta lagi 1.februar.
Hesaferð verður formansval og tveir nevndarlimir skulu veljast, av teimum skal minst ein verða hjálparfólk.
Uppskot skulu sendast til:
Føroya Pedagogfelag
Tungugøta 1
100 Tórshavn
pedagog@pedagogfelag.fo
Nevndin

robotstxt: allowed

filter: keep


text:
Orð: Fanny Crosby
Lag: John R. Sweney
Týtt: Victor Danielsen
Upprunaheiti: I shall know him
1. Tá ið ferðin er endað, og eg leggi inn í havn,
tá eg síggja skal hin ljósa, bjarta dag,
eg skal kenna mín Frelsara, hann nevna skal mítt navn,
biðja meg vælkomnan í hin gylta stað.
Niðurlag:
Eg skal kenna,
eg skal kenna
hann, tá loystur eg standi honum hjá;
eg skal kenna,
eg skal kenna
hann, tá merkini djúpu eg skal sjá.
2. Áh, hin navnleysa gleði, tá mítt eyga skoðar hann
og hans milda smíl, sum lýsir móti mær!
Áh, sum eg tá skal takka, at hans blóð, hitt dýra, rann
fyri mær at vinna staðið uppi har!
3. Hini kæru har uppi, sum tey veittra móti mær –
áh, so tung, so tung var skilnaðarstundin her!
Nú tey syngja og biðja meg vælkomnan uppi har,
har sum sorg og skríggj og pína ikki er.
4. Gjøgnum portrið í staðnum hann í hvítum klæðum skal
leiða meg, har eingin grátur hoyrast kann,
har sum songurin ljóða skal frá tungum uttan tal –
men mær leingist fram um alt at síggja hann.


text:
04. okt. 2016
FNSU: The new spirit of Korpilampi – Sterkari loysnir til nútímans kreppur
Sosialdemokratisku ungmannafeløgini í norðurlondum og í baltisku londunum spáa, at samstarv verður hin mest týðandi luturin í heimsparti okkara ta komandi tíðina. Gjøgnum samanhald kunnu nútímans avbjóðingar gerast møguleikar morgindagsins.
Eitt av mest týðandi málunum í heiminum er í løtuni flóttafólkakreppan. Kríggið í Sýrialandi hevur herjað á so leingi, at tað nú hevur verið longri enn Fyrri Veraldarbardagi var. Altjóða samfelagið hevur ikki staðið sína roynd at veita sivilfólki tryggleika, verju og virðilig livikor. Hetta merkir, at vit í norðurlondum og í baltisku londunum mugu taka stórri ábyrgd at stuðla teimum, ið eru vorðin noydd at rýma frá húsi og heimi, í staðin fyri at gera støðu teirra truplari.
FNSU vísir á, at limalondini í ES eru afturat hesum bundin til at halda flóttafólkayvirlýsingina, og at tað er ein felags ábyrgd, at vit hvør sær taka okkara part av flóttafólkum.
Vit stýra ikki, hvagar vit verða fødd, men vit kunnu stýra teimum møguleikum og tí samanhaldi, ið vit geva hvørjum øðrum í felag. Okkara gerningar í dag fara at standa sum varðar og vegleiðingar til komandi ættarlið. Sosialdemokratisku ungmannafeløgini í norðurlondum og í baltisku londunum viðmæla strangliga, at virðini samhaldsfesti, næstrakærleiki og javnrættindi verða hildin í hátt.
Eins týðandi og tann felags leikluturin at taka ímóti flóttafólki, síggja vit tað sum lívsneyðugt at gera okkurt við kjarnuna í trupulleikanum – vaksandi harðskapurin, ið noyðir fólki at rýma. Søguliga hava norðurlond havt ein savnandi leiklut í altjóða friðarsamráðingum og í at verja altjóða friðin. Altjóða samhaldsfesti er kjarnuvirðið í okkara hugsjón. Samstundis veita norðurlond hernaðarliga útgerð, vápn og tøkni, ið seta í váða trygdarjavnvágna í øllum heiminum. Tískil eigur vápnaútflutningur at fylgja kjarnuvirðum okkara, og ikki vera í andsøgn við málið um at skapa ein friðarligan og javnan heim.
Í einum heimi, har møguleikar hins einstaka í stóran mun valdast støðu foreldranna, er tað okkara fremsta mál at minka um ójavnan og vaksa um sosialt rættvísi og rættindi arbeiðaranna. Javnrættindi, sosialt rættvísi, og arbeiðararættindi eru grundleggjandi fyri sosialdemokratisku ungdómsrørsluna í norðurlondum og í baltisku londunum. Tí er tað so, at ein evropeisk súla fyri sosial rættindi, hevur týdning.
Samstarv og integratión í norðurlondum og í baltisku londunum hevur týdning fyri fólkini í norðurlondum og í baltisku londunum, í Evropa og í heiminum. Tí fer tað at hava stóran týdning fyri komandi ættarlið, um hetta samstarv eydnast. Í ráðstevnuni hjá FNSU í Korpilampi í Finnlandi hava limafeløgini í FNSU styrkt og víðkað um samstarv teirra – in the new spirit of Korpilampi.
Niels Finsensgøta 14, FO-100 Tórshavn, Tlf +298 250920, suforoyar@hotmail.com


text:
Ynskir tú at veita røkt til eldri fólk og vera við til at menna Røktar- og umlættingarheimið Lágargarð? Vilt tú vera við til at skapa eitt arbeiðspláss, har strembað verður eftir, at húsfólkini trívast og fáa eina fakliga og dygdargóða røkt? So ert tú kanska nýggi starvsfelagin, ið okkum tørvar.
UM STOVNIN
Lágargarður varð tikin í nýtslu í 1987 og hevur 46 búpláss umframt tvey pláss til umlætting. Búplássini eru býtt út á tríggjar búeindir Heimarastova, Miðstova og Handarastova. Handarastova er stova, ið burtur av er ætlað minnisveikum. Umframt búplássini er stórkøkur, ið veitir mat til heimabúgvandi í Tórshavnar kommunu, matarhøll, virkis- og venjingarstova til heimabúgvandi, húsfólk, hárfríðkan, fótarøkt og vaskarí.
SØKT VERÐUR EFTIR:
DENTUR VERÐUR LAGDUR Á
VIT BJÓÐA TÆR:
MEIRA FÆST AT VITA
Nærri fæst at vita um størvini við at venda sær til ella Christu Niclasen, deildarleiðara á Heimarustovu, telefon 211808 ella á teldupostinum christan@torshavn.fo
SETANARVIÐURSKIFTI
Setanin er 1. november 2018 ella eftir avtalu, og verður lønt sambært sáttmála millum KAF / Fíggjarmálaráðið og Felagið Føroyskir Sjúkrarøktarfrøðingar, Heilsurøktarafelagið ella Heilsuhjálparafelag Føroya.
Søkir skikkaður umsøkjari ikki starvið, kann annar fakbólkur verða settur. Í so fall verða uppgávurnar tillagaðar fakbólkin.
UMSÓKN
Umsókn saman við prógvum, góðkenning og upplýsingum um útbúgving og royndir skal sendast við telduposti til torshavn@torshavn.fo. Viðmerkjast skal: „Starvsfólk til Heimarustovu“.
Umsóknarfreistin er 25. oktober 2018.


text:
Um meg:
Eg eri 48, og eg eri mamma at tveimum fantastiskum børnum – 12 ára gomlu Sólju og 10 ára gamla Brandi. Eg starvist til dagligt sum yvirlækni á Landssjúkrahúsinum. Eg eri forkvinna í Javnstøðunevndini, umframt at eg eri virkin sum sjálvboðin í Krabbameinsfelagnum.
Eg eri fødd í Danmark og búði fyrstu 6 árini av lívinum har. Eg eri uppvaksin í Havn og á Eiði. Sum 16 ára gomul búði eg eitt ár í USA sum skiftisnæmingur. Eftir lokið studentsprógv úr Hoydølum flutti eg til Danmarkar at lesa til lækna. Eftir loknan læknalesnað fór eg várið 1995 við Læknum uttan Landamørk til Screbrenica í Bosnia, har eg starvaðist sum lækni.
Síðani gekk leiðin heim til Føroya í nøkur ár at arbeiða, til eg í 1999 flutti til Noregs at útbúgva meg til serlækna í kvinnusjúkum og burðarhjálp. Í 2002 fluttu maðurin Poul Henrik og eg heim aftur til Føroya, til okkara dreymastað í Sandagerði at skapa okkara lív við børnum. Poul Henrik andaðist í 2005 eftir drúgva krabbasjúku, og hóast hann ikki er millum okkum longur, er hann framvegis ein stórur partur av lívinum hjá mær og børnunum.
Eitt sindur av kunning í stuttum:
Flokkur: Tjóðveldi
Fødd: 30.07.1967
Foreldur: Kaj og Olga Kallsberg
Børn: Sólja og Brandur Kallsberg
Útbúgving: Serlækni í kvinnusjúkum og burðarhjálp
Yrki: Lækni
Álitisstørv: Løgtingskvinna frá 1. september 2015.
Heimstaður: Dr. Dahlsgøta 15, FO-100 Tórshavn
Telefon: 318208
Fartelefon: 218208
Email: katrink@logting.fo


text:
- Tíðindi, mentan og ítróttur
Háfoss: Líka útbúgving gevur ikki líka løn
Tak niður
Líka útbúgving gevur ikki líka løn. So einfalt er tað. Kristina Háfoss, landsstýriskvinna í fíggjarmálum, kveistrar til viks kravið frá Pedagogfelagnum um at fáa sama lønarkarm sum sjúkrarøktarfrøðingarnir, ið fingu stívliga 10 prosent í lønarhækking í tvey ár.
Tá Kristina Háfoss 20. november í fjør skrivaði undir nýggjan sáttmála við Felagið Føroyskir Sjúkrarøktarfrøðingar, varð hon spurd um lønarhækkingina í prosentum. Landsstýriskvinan svaraði:
-Samanlagt er lønarhækkingin smá 10 prosent yvir tvey ár, tað eru knøpp fimm prosent árliga.
Orðini frá Kristinu Háfoss vaktu ans í Pedagogfelagnum, sum tá skuldi undir sínar sáttmálasamráðingar.
Í dag sigur Kristina Háfoss, at vanligir sjúkrarøktarfrøðingar hava ikki fingið 10 prosent lønarhækkan yvir tvey ár, men fimm prosent yvir tvey ár. Restin av karminum er farin til at lønir og umflokkingar hjá leiðarum, sum afturfyri missa yvirtíð og onnur gjøld.
Tað stendur framvegis í botni í samráðingum millum Pedagogfelagið øðrumegin og Fíggjarmálaráðið og Kommunala Arbeiðsgevarafelagið (KAF) hinumegin. Kristina Háfoss, sum skal góðkenna nýggju sáttmálarnar við allar námsfrøðingar, vísir nú á, at karmurin í sáttmálinum við Starvsmannafelagið er støðið fyri sáttmálum hjá øllum tí almenna arbeiðsmarknaðinum:
-Samlaði kostnaðurin í meðal fyri allar sáttmálasamráðingarnar, fyri landið og tað almenna, skal liggja á umleið 2,3 prosent fyrsta árið og umleið 2,5 prosent næsta árið, sigur Kristina Háfoss.
Sjúkrarøktarfrøðingarnir fóru til samráðingar við herrópinum "rættið skeivleikan". Tað tók landsstýriskvinnan undir við. Kristina Háfoss segði tað vera neyðugt at lyfta henda fakbólkin. Pedagogfelagið er farið til samráðingar við herrópinum "líka útbúgving, líka løn". Tað tekur landsstýriskvinnan ikki undir við.
-Grundleggjandi haldi eg ikki, at líka útbúgving skal geva líka løn. Tí so kundi man bara gjørt eitt "bachelor-fakfelag" og so fingu øll somu løn, uttan mun til, hvat arbeiði tey gjørdu. Tað undrar meg, at man ikki hyggur eftir, hvat arbeiði verður gjørt, sigur Kristina Háfoss.
Landsstýriskvinnan í fíggjarmálum vísir á lønarnevndararbeiðið, sum Fíggjarmálaráðið setti ígongd í 2016, men sum tó ikki er liðugt enn. Har skulu møguligar umflokkingar gerast, meðan vanligar lønarhækkingar skulu fylgja yvirskipaða karminum, sigur Kristina Háfoss.
Hoyr samrøðu við Kristinu Háfoss við at trýsta á pílin undir myndini.


text:
Maurice Ross nýggjur venjari hjá Víkingi
ítróttur01-11-2017 - 22:02 - Jóanis Albert Nielsen
Víkingur skrivar: Víkingur hevur í dag undirskrivað ein tvey ára sáttmála við Maurice Ross. 36 ára gamli Maurice er skoti, og var hann venjari hjá samanlagda liðinum úr suðri farna kappingarár.
Maurice Ross hevur nógvar royndir sum fótbóltsleikari og hevur verið yrkisleikari í fótbólt frá 2000 fram til 2013. Nevnast kann, at Maurice leikti við kenda skotska felagnum Glasgow Rangers í fimm ár. Venjarayrkið byrjaði í 2013 í norskum fótbólti, har hann var venjari í næst- og triðbesta deildini.
Víkingur ynskir Maurice Ross vælkomnan í felagið og somuleiðis góða eydnu.


text:
Magnus Jákupsson setti fyri løtu síðani nýtt føroyskt met og juniormet í 50 metra firvaldasvimjing, í hálvfinaluni á EJM 2012 í Antwerpen. Nýggja metið er 24.69, har metið hjá honum frá innleiðandi riðlunum í morgun var 24.79, og metið áðrenn tað hansara 24.96 frá EJM 2011. Tíverri rakk tað akkurát ikki til finaluna; hann varð nummar 9 av teimum 16 har 8 sleppa víðari í finalu, og munurin til áttandapláss var bara 2 hundraðpartar. Sí úrslitalista her.
(Magnus er í hvítari hettu á geil 6, triðnærmast okkum)


text:
Úrslit av TF-Renningini
20. Mar 2011
Talan gjørdist um betri tíðir hjá næstan øllum sum luttóku í TF-Renningini leygardagin. Nógv ymisk tiltøk vóru á skránni leygardagin, og tað ávirkaði helst...
les meir
VILT de Suðuroy 2011
17. Mar 2011
VILT de Suðuroy, sum er renni/gongutiltak í Suðuroynni, hevur heppnast framúr væl, nú tað hevur 2 ár á baki. At ganga ella renna, langa...
les meir
Ársaðalfundur 30. mars kl. 19.00
16. Mar 2011
Hervið verður boðað til ársaðalfund fyri 2010. Fundurin verður mikudagin 30. mars kl. 19.00 í hølunum hjá EIK í Bøgøtu. Skrá sambært lógum felagsins,...
les meir
TF-Renningin leygardagin 19. mars kl. 10.30
15. Mar 2011
Treysti hevur seinastu trý árini skipað fyri EIK Renning, meðan EIK Banki var høvuðsstuðul. Nú í Tryggingarfelagið Føroyar er blivið høvuðsstuðul, verður skipað fyri...
les meir
Rebekka fær góð orð frá DAF
08. Mar 2011
"På 800m og 1.500m dukkede der et nyt spændende navn op i skikkelse af Rebekka Fuglø fra Vejle, der specielt med sine 4.49,21min på...
les meir
Gull til Rebekku aftur í dag
06. Mar 2011
Aftur í dag eydnaðist Rebekku at vinna gullheiðursmerki. Hesaferð á 1.500m teininum. Eins og í gjár, so skuldi kappingin fyri gentir 18-19 ár avgerast...
les meir
Gull til Rebekku og bronsa til Marnar í dag
05. Mar 2011
Tað hevur gingið rættiliga væl hjá Rebekku og Marnari í DM fyri ung í dag. Rebekka vann gull og Marnar bronsu. Marnar var komin...
les meir
DM ung innandura í Skive - Rebekka og Marnar
03. Mar 2011
Aftur í ár sendir Treysti íðkarar við til innandura DM fyri ung, sum verður í Skive í døgunum 5. og 6. mars. Hetta er...


text:
Til tess at røkka endamálum skúlans skal Listaháskúli Føroya veita bæði grund- og víðari útbúgving, undirvísing í listasøgu og skipa fyri framsýningum og framførslum.
Í fyrsta umfarið verður farið undir skeiðsvirksemi.
Undirvísarar:
Undirvísarar við Listaháskúla Føroya skulu uppfylla tvær av trimum treytum:
- Prógv um minst trý ára útbúgving á Bachelor-støði við denti á listafakligt háttalag.
- Prógv um minst trý ára listarligar arbeiðsroyndir, har arbeitt hevur verið burturav við listagreinini.
- Skrivlig viðmæli frá minst trimum lærarum á skúlanum og/ella viðurkendum listafólkum innan ávísu listagreinina.
Stýrið fyri skúlan góðkennir tilmælini.
Heystið 2014 verða hesir undirvísarar á Listaháskúlanum:
- Gunnvá Zachariasen
- Janus Dam Guttesen
- Jóhan Martin Christiansen
- Katrina í Geil
- Meduna Dalsgaard
- Petur Pólson
- Pernille Falch Heinesen
- Sakaris Stórá
- Súsanna Tórgarð
- Vígdis Petersen Høgagarð


text:
Return
Facebook
Zip File
O Gud mín! O Gud mín! Sameina hjørtuni hjá tænarum Tínum og opinbera fyri teimum Títt mikla endamál. Fylgi teir Tínum boðum og haldi teir seg til Tína lóg. Hjálp teimum, O Gud, í teirra strem- ban, og veit teimum styrki at tæna tær. O Gud! Eftirlat teir ikki til sín sjálvs, men leið teirra fóta fet við ljósi kunnleiks Tíns og upplívga hjørtu teirra við kærleika Tínum. Sanniliga, Tú ert teirra Hjálpari og teirra Harri.
Eg bøni Teg, O Gud mín, við Títt mest upphevjaða Orð, ið Tú hevur fyriskrivað sum tann Guddómliga Heilivágin fyri øll, sum eru í Tínum ríki, Heilivágurin, ígjøgnum hvørs dygd málmur mannalívsins er vorðin umbroyttur til reinasta gull, O Tú í Hvørs hondum liggja bæði tey sjónligu og ósjónligu kongaríkini, um at fyriskriva, at mítt val samsvarar Tínum vali og mítt ynski Tínum ynski, at eg kann vera fullkomiliga nøgdur við tað, ið Tú ynskti, og vera fullvegis nøktaður við, hvat Tú tilætlaði mær gjøgnum Títt gávumildni og Tína vælvild.
Vælsignaður er tann blettur,
og tað hús,
og tað stað,
og tann býur,
og tað hjarta,
og tað fjall,
og tað skjól,
og tann hola,
og tann dalur,
og tann jørð,
og tað hav,
og tann oyggj,
og tann hagi,
har Gud hevur verið nevndur
og lovprísan
Hansara
dýrdargjørd.
Er nakar Loysari trupulleika uttan Gud? Sig: Lovaður veri Gud! Hann er Gud! Øll eru tænarar Hansara, og øll eiga í lut boð Hansara!


text:
Prát við Mortan Enni
TB | 19/02/15
1. mars byrjar fótbóltskappingarárið aftur, og suverenu vinnararnir av 1. deild í fjør, okra drongir úr TB, taka ímóti góða, gamla fíggindanum úr Klaksvíkini, KÍ. Av tí at TB vann so suverent í fjør, so er ikki heilt frítt, at fjepparir hava góðar vónir til komandi kappingarár.
Helgi Eidesgaard hevur tí sett einum gomlum TB-kempara stevnu. Mortan Enni er íðin TB-fjeppari, og hann hevur altíð eina meining um tað, ið fyriferst í – og rundan um – TB.
HE: Mortan, TB smurdi alt og øll av í fjør, hví vóru TB so suverenir í 2014?
Eg haldi ikki, at 1. deild var so sterk seinasta ár. 1. deild hevur verid í støðugari afturgongd í fleiri ár nú. Tað finnast fleiri góð lið, tað sóu okur við Stórá seinasta ár, men tey næstbestu hjá Effo-liðunum hava trupult við at halda eina samanhangandi framgongd í 27 dystum, tað er harmiligt…
HE: Hvat heldur tú um hópin hjá TB anno 2015?
Hópurin sær spennandi út. Okur hava ikki havt nógva frágongd, og eg havi ikki sæð nýggju menninar spælt enn, men um TB’ararnir vísa eins góðan hugburð, sum teir gjørdu seinasta ár, áðrenn TB legði sjógv niður til hini liðini, so fer TB at verða ein stórur biti at svølgja hjá øllum.
HE: Patrik Johannesen kom aftur til TB í fjør summar, og fyri kortum hevur TB gjørt avtalu við Heina Mortensen, ein annar ungur leikari, okur øll kenna. Hvat hevur tað at siga, at TB megnar at styrkja liðið við ”egnum” kreftum?
TB hevur so at siga altíð, meira ella minni, havt eitt útlenskt árin á liðnum, tað liggur líkasum í okra mentan á Tvøroyri. Men óansæð, so hevur tað ein fylkjandi fyrimun, um ungir tvøradreingir og fólk úr allari oynni manna eitt lokalt ítróttarfelag, tað fær betri uppbakning í lokalsamfelagnum.
HE: Hvørjir eru – eftir tínum tykki – størstu styrkir og veikleikar hjá TB í ár?
Um okur taka støði í seinasta kappingarári, so fann TB altíð eitt eyka gear, tá spælið ikki var til vildar. Tað kendist sum, at TB var ein speedbátur, ið sigldi um kapp við eitt áttamannafar, og mann bíðaði bara til, at teir fóru at bíta frá sær. TB-liðið er nakað serstakt, ið ringt er at seta orð á, tað er onki at ivast í.
Um ein skal kalla hetta ein veikleika, veit eg ikki, kanska heldur vanbýti, tí TB hevur tveir útidystir móti teimum liðum, sum fótbóltskønir føroyingar vænta fara at liggja í niðastu helvtini. Umframt hetta skal felagið 4 ferðir í Gundadal, sum ongantíð hevur verið eitt gott stigamið fyri TB.
HE: Hvat kunnu okur fjepparir vænta okum av TB í ár á leikliga økinum?
Eg veit ikki hvat Páll Hagbert fer at stinga út í kortið, men hann hevur royndir, og TB hevur eisini dygdir til at tillaga spælið hjá sær eftir mótstøðuni, og hvussu leikgongdin einaferð kann hátta sær, um rætt verður borið at, t.e . Men um onkur situr har og væntar undirhaldandi sjampanjufótbólt í 27 dystum, so fer ein sum av torvheiðum. Hetta liggur ikki til okum.
HE: Er nakar serligur leikari, tú væntar fer at gera um seg á TB-liðnum í ár?
TB hevur fleiri góðar leikarar. Fyri at taka ein burturúr, so haldi eg, at Heini Mikal Mortensen gjørdi tað sera gott seinasta ár. Hann vísti, at tað var ein feilur av undangongumonnunum hjá Páll Hagbert at hava hann á bonkinum. Hann verður eitt positivt innskot.
HE: Hevur tú nøkur góð ráð til dagsins TB-hóp? Og til okum fjepparar?
Poul Holm, sum var ein av undangongumonnunum í TB, segði einaferð, at ein skal duga at sigra uttan at gerast orðstórur og eisini at tapa uttan at knarra. Hetta er ringt hjá øllum at halda, men eini góð ráð eru tað so í øllum førum.
HE: Størsta klisjéin, ið verður spurd áðrenn hvørt kappingarár skal sjálvandi eisini við. Hvar væntar tú, at TB fer at liggja á stigatalvuni, tá hetta kappingárið er liðugt?
Eg timi ikki á spáa um úrslit, tí internetið gloymir ongantíð, og alt verður brúkt móti einum. Enda okur nr. 8 verði eg fegin.
HE: Hvør heldur tú fer at vinna EFFO-deildina í ár? Og hví?
HB, tí HB er og verður sterkasta liðið í landinum, og hevur altíð staðið fyri attraktivum fótbólti, men eg unni Víkingi eitt FM-heiti nú. Sum felag hava tey eina super leiðslu, møta altíð væl upp og hava nógv lið. Alt er gott kring felagið. Soleiðis var eisini við GÍ á sinni.
HE: Hvør flytir niður? Og hví?
Tey liðini sum liggja niðast, og tí tey hava fægst stig. Mær dámar ikki at spáa um slíkt, tí tá TB er involverað, havi eg trupult við at verða objektivur. Best er bara at tiga.
Okur takka fryntliga og prátingarsama unglinginum fyri prátið. Annars hevur Mortan Enni, sambært Faroesoccer, leikt 68 dystir fyri besta liðið hjá TB, og nógvar dystir aftrat hesum hevur hann leikt fyri næst- og triðbestu liðini hjá TB.
Kelda: http://www.faroesoccer.com/player.php?PlayerName=M&gender=&_=&playerID=110


text:
Í kosttilmælinum frá Heilsufrøðiligu Starvsstovu er ein partur har tey hava gjørt nakrar metingar út frá kostkanningum og grindadrápi. Tey hava brúkt tøl frá hagstovuni, men hava ikki fingið tølini fyri 2010 við, hóast tey vóru tøk í februar 2011, ella 3-4 mánaðir áðrenn tilmælið um at eta grind varð almannakunngjørt. Niðanfyri eru teir somu grafarnir, men har 2010 eisini er tikið við.
Stjørnan stendur fyri eini kostkanning sum varð gjørd í 1981-1982, og har mett varð at fólk eta 4,4 kg av tvøsti um árið. Okkurt bendir á, at henda kanning ikki rættiliga stendur mát við tøku grindanøgdina.
Reyði ringurin vísir, at tøka nøgdin av tvøsti var góð 10 kg í 2010 í mun til knøpp 4 kg í 2009. Sostatt er minkingin í tøku grindanøgdini kanska ikki so stór sum grafurin í grindatilmælinum tykist benda á.
Reyða strikan vísir tilmældu 3 kg, ið Heilsufrøðiliga Starvsstovan grundar sítt tilmæli á. Ásannast má, at tað so at siga ikki kemur fyri, at føroyingar eta so lítið av grind, sum tilmælt verður. Og so als ikki, um havt verður í huga hvat eigur at vera í boksum og kaggum, um okkurt einstakt ár kemur við lítið av grind, sum t.d. í 2008, tá ongin grind var.
Vanligt er, at tað er næstan líka nógv av spiki sum av grind. Grafarnir her vísa bara grindanøgdir, men spikmyndin hevði verið heilt tann sama. Av spiki skulu bert etast 0,6 kg um árið fyri hvønn persón – skal tað haldast, so má nógv beinast burtur.
Í grindatilmælinum sæst eisini, hvussu nógvir hvalir løgdu beinini, men heldur ikki her er 2010 tikið við. Grafurin tá 2010 er við sær soleiðis út:
Nakað tað sama mynstur sum fyri nøgd av tvøsti fyri hvønn íbúgva, við tað at fleiri hvalir løgdu beinini í 2010 enn í 2009.
Ein útrokning sum Heilsufrøðiliga Starvsstovan tó ikki hevur gjørt, er at meta um talið av skinnum í mun til talið av hvalum. Hetta sigur nakað um støddina av hvalinum. Tey sum arbeiða við dálking av grindahvali eru komin fram til, at longri ein hvalur er, meira dálkaður kann roknast við at hann er.
Ganga vit út frá, at ein hvalur sum telur fleiri skinn eisini er størri og longri enn ein hvalur sum telur færri skinn, og samstundis rokna við at størri hvalir eru meira dálkaðir enn minni hvalir, so gongur skeivan veg. Sigast skal tó, at eg havi ikki fingið eftirkannað tølini hjá Hagstovuni, um tey t.d. hava broytt skrásetingina nakrantíð.
Tey nýggjastu tølini sum eru til taks viðvíkjandi dálkingini eru tó mest gjørd av ungum hvalum, so helst ber ikki til at staðfesta nakað her. Ein áhugaverdur spurningur kundi tó eisini verið, um hvalirnir eru vorðnir størri nú heimurin er vorðin heitari – men hetta fer helst alt at verða kannað í PhD verkætlan um dálking í grindahvali, sum júst er farin av bakkastokki.


text:
James Dean
James Byron Dean (8. februar 1931 - 30. september 1955) var ein amerikanskur sjónleikari. Hann er eitt kultur ikon í USA og kring heimin, serliga eftir filmin Rebel without a Cause (1955) har hann spældi rebelska tannáringin "Jim Stark". Tveir aðrir leiklutir vóru við til at gera James kendan. Tað vóru "Cal Trask" í East of Eden (1955), og Jett Rink í Giant (1956). James náddi bert at verða krediteraður í hesum trimum filmum, áðrenn hann doyði í eini bilvanlukku sum 24 ára gamal í 1955.
James var heimsins fyrsti sjónleikari at fáa eina Oscar tilnevning eftir deyða sín, og er enn tann dag í dag (2015) tann einasti, ið hevur fingið tvær slíkar tilnevningar.[1] Í 1999 varð hann valdur av American Film Institute, sum átjandi besti mannligi sjónleikari á lista teirra 100 ár...100 stjørnur. Í 2005 var hann nummar 69 á sama lista.[2]
Innihaldsyvirlit
Lívsleið[rætta | rætta wikitekst]
James Dean var føddur tann 8. februar 1931 í Indiana í USA. Hann hevði eitt øgiliga tætt samband við mammu sína. Michael DeAngelis fortaldi seinni at "hon var tann einasta sum skilti hann".[3] Í 1938 bleiv mamman knappliga sjúk, og byrjaði skjótt at missa vekt. Hon doyði stutt aftaná av krabbameini tá James var bert 9 ára gamal.[4]
Pápi James sá seg ikki føran fyri at taka sær av soni sínum, og sendi hann tá til fastir James og mann hennara. Tá James varð tannáringur, gjørdist hann vinur Methodist prestin James DeWeerd. DeWeerd hevði stóra ávirkan á framtíðar áhugamál James, sum vóru tarvabardagi (bull fighting), rasarakoyring og drama.[5] Billy J. Harbin vil vera við at James hevði havt eitt "intimt samband" við presti sínum, sum byrjaði á síðsta ári hansara í miðnámskúla, og vardi í fleiri ár. [6] Kynsliga samband teirra varð seinni, tosað um í bókini Boulevard of Broken Dreams: The Life, Times, and Legend of James Dean, sum Paul Alexander skrivaði og útgav í 1994.[7] Í 2011 kom fram at James einaferð hevði fortalt Elizabeth Taylor í trúnaði, at hann hevði verð kynsliga misnýttur av einum presti, umleið 2 ár aftaná at mamma hansara doyði.[8] Aðrar greinar og rannsóknir um lív James Dean, vilja vera við at James antin varð misbrúktur av James DeWaard, ella at teir høvdu eitt kynsligt samband tá James var síðst í tannárunum.[7]
James var ein miðal næmingur í miðnámskúla sínum Fairmount High School. Hann var tó ein vælumtóktur næmingur, sum spældi bæði baseball og kurvabólt, las drama, og kappaðist í tosa almennt við the Indiana High School Forensic Association. Aftaná at útskrivast frá miðnámsskúlanum í 1949, flutti James til Kalifornia við hundi sínum Max, at búgva saman við pápa sínum og konu hansara. Hann byrjaði í Santa Monica Collage har hann las løgfrøði, men skifti síðani skúla til The University of California, Los Angeles (UCLA) og skifti lærugrein til drama. Nakað sum pápa hansara dámdi lítið.[9] Meðan James gekk í UCLA, varð hann valdur útav 350 sjónleikarum at leika Malcolm í leikinum Macbeth.[10] Í januar 1951 gavst James í UCLA, og valdi heldur at royna eydnuna sum fulltíðar sjónleikari.[11]
Leikritshøvundurin William Bast var ein av tættastu vinum James. Í fylgi fyrstu bókarinnar um lív James í 1956, deildu James og William kamar á UCLA, og seinni í New York, og hann kendi William James tey síðstu fimm árini av lívi hansara. 50 ár eftir deyða James, viðurkendi William at vinskap teirra hevði innihaldið nakað av kynsligum intimiteti.[12]
Ímeðan James gekk á UCLA, gekk hann saman við CBS sjónleikarinnuni Beverly Wills, og einum floksfelaga, Jeanette Lewis. James og William fóru ofta á "double date" við teimum báðum. Beverly Wills gekk síðani einsamøll við James, og fortaldi fyri William at hon og James vóru forelskaði. Samband teirra endaði, aftaná at James bleiv illur inná ein annan mann, ið bjóðaði Beverly upp til dans. "Jimmy sá reytt. Hann tók í hálsmálið á dreinginum, og hótti at geva honum tvey blá eygu," segði hon.[13] James hevði eisini hildið sambandið við eina damu, Barbaru Glenn, sum hann hevði gingið saman við í New York í 2 ár. Kærleiksbrøv teirra seldust á auktión í London í 2011 fyri 36.000 dollarar.[14][15]
Mest kenda kærleiksamband James, var við italiensku sjónleikarinnuni Pier Angeli. James møtti Pier í Warner Bros. filmstudioinum, har tey arbeiddu í ymiskum leikhølum. Tey plagdu at deilast um smúkkur sum kærleikstekn.
Í bók síni um lív sítt, ið kallaðist East of Eden, noktaði leikstjórin Elia Kazan, at James hevði nakra serliga eydnu við kvinnum, men mintist tó afturá, at hava hoyrt James og Angeli elskast í skiftirúmi James. Elia segði "James altíð hava eitt ósikkurt samband við damur sínar."[16]
Tey, ið halda at James og Pier vórðu djúpt forelskaði, vilja vera við at fleiri faktorar vóru við til at samband teirra slitnaði. Mamma Pier dámdi ikki klædnaburð og atburð James: T-skjúrtur, seinar avtalur, skjótir bilar, og at hann ikki var katolikkur. Mamma Pier meinti, at slíkur atburður ikki kundi viðgangast í Italia. Warner Bros., har James arbeiddi, royndu at tosa hann frá at giftast, fyri ikki at missa ímyndina av honum sum einum ungkarli, og sjálvur fortaldi hann Pier at hann ikki vildi giftast.[17] Richard Davalos, ið leikti saman við James í East of Eden, segði tó at James gjarna vildi giftast við Pier, entá lata børn teirra uppdragast í katólsku trúnni.[18]
Eftir at hava innspælt leiklut sín í East of Eden, fór James í eina stutta ferð til New York í oktober 1954.[13] Ímeðan hann var burtur, almanna kunngjørdi Pier knappliga trúlovan sína til italiensk-amerikanska sangaran Vic Damone. Fjølmiðlarnir vóru tiknir av bóli, og James vísti sína irritatión yvir fyri teimum.[12] Pier Angeli og Vic Damone giftust mánaðin eftir. Slaturbløð hildu tí fram, at James hevði fylgt við vígsluni hinumegin vegin á motorsúklu síni, og entá reist motorin undir vígsluni í protest. James svaraði teimum aftur, og noktaði at finna uppá nakað so "býtt".[17]
Onnur, harímillum William Bast og Paul Alexander, vilja vera við at samband James og Pier, bert var eitt stunt fyri almenningsins skyld.[19] Esmee Chandlee, ið starvaðist sum miðlaskrivari í studio Pier hjá Metro-Goldwyn-Mayer, hevði havt úr at gera, at goyma samband Pier og sjónleikarans Kirk Douglas. Hon vildi meina at Pier var nógv meira "smittað av Kirk enn Jimmy Dean".[20]
Pier Angeli tosaði bert einaferð almennt, um samband sítt við James Dean, í eini samrøðu, har hon gav lýsingar av romantiskum ástarfundum á strondini. John Howlett, ið skrivaði lívsøgu James, segði hetta vera ynskifullar fantasiur,[21] og William Bast var einigur.[12] Joe Hyams, sum kendi James, segði í lívsøgu James sum hann útgav í 1992, at hann hevði vitjað James, júst sum Pier yvirgav heim hansara, stutt aftaná at hon hevði gift seg við Vic Damone. James hevði grátið og fortalt Joe, at Pier hevði fortalt sær at hon var við barn, og at James trúði at barnið var hansara.[22]
Pier varð skild við Vic Damone, og giftist seinni uppaftur og varð skild aftur við seinna manni sínum, italienska film tónaskaldinum Armando Trovajoli. Hon er søgd at hava fortalt vinum sínum at James var hennara lívs kærleiki. Pier doyði av egnari hond (sjálvmorð) í 1971 39 ára gomul. Í 1997 varð sjónvarpsfilmurin Race with Destiny útgivin, ið vísti tí røttu myndina av kærleiksambandi Pier og James. Filmurin varð upptikin á staðnum "har hann livdi og elskaði" upptil deyða sín.[23]
Sjónleikarinnan Liz Sheridan, vildi eisini vera við, at hon og James høvdu havt eitt stutt kærleiks samband í New York í 1952.[24] Tá hon tosaði um meinta samband í 1996, greiddi hon soleiðis frá: "Tað var gandakent, og fyrsti kærleikin hjá okkum báðum."[25] Aftur her var William Bast skeptiskur um hendan sanna kærleikan, og segði at James og Liz, høvdu ikki brúkt nógva tíð saman.[12] Liz endurgav minningar sínar í bók síni Dizzy & Jimmy: My Life with James Dean; A Love Story í 2000.
James gekk eisini saman við sveisitsku sjónleikarinnuni Ursulu Andress í eitt tíðarskeið. "Hon varð sædd koyrandi um aftanfyri á motorsúklu James runt um Hollywood" skrivar Darwin Porter, ið eisini hevur skrivað lívsøgu James. "Hon varð eisini sædd saman við James í sportbilum hansara, og var saman við honum dagin sum hann keypti bilin, ið hann seinni læt lív í."[26] Somu tíð var Ursula eisini involverað við Marlon Brando. Ursula minnist soleiðis aftur á tíðina saman við James: "Hon kom seint heim til mín. Hann kom inn sum eitt villt djór, og luktaði av øllum, ið mær ikki dámdi. Vit fóru út og lurtaðu eftir jazz musikki, og hann fór frá borðinum. Segðist fara at spæla trummur, men hann kom ikki aftur. Mær dámdi ikki at vera einsamøll, so eg fór heim. Hann kom heim til mín seinni og bað orsaka." Hon legði afturat at Marlon Brando var "sera áhugaður í at fáa at vita frá Ursulu, hvør var betri elskari. Hann ella James Dean. Tað gjørdi hann svakan ikki at fáa tað at vita".[26]
Søgur gingu um at James hevði sloppið undan hertænastu við at skráseta seg sum samkyndan. Onki hald er í hesum søgum. James var sera nærsýntur, og brúkti brillur. Hann var eisini ein "Quaker", sum hevði verið ein góðkend orsøk at sleppa undan hertænastu.
Deyði[rætta | rætta wikitekst]
Rasarakoyring sum áhugamál[rætta | rætta wikitekst]
Í 1954 varð James áhugaður i eini rasarakoyring karrieru. Hann keypti fleiri akfør, aftaná at innspælingar av East of Eden endaðu. Ímillum annað keypti hann ein Triumph Tiger T110, og ein Porche 365.[27] Beint áðrenn innspælingarnar av Rebel Without a Cause, gjøgnumførdi hann sína fyrstu kappkoyring í Palm Spring Road Races, sum varð hildin í Palm Springs í Kalifornia tann 26. - 27. mars 1955. James rakk fyrsta pláss í kappingini fyri nýbyrjarar, og eitt annað pláss í almennu kappingini. Ein mánað seinni kappaðist hann í Bakersfield, har hann endaði sum nummar eitt í sínum flokki, og nummar trý sum heild.[28]James vónaðist eftir at kunna kappast í Indianapolis 500 kappingini, men tann upptikna arbeiðsætlanin, forðaði honum frá tí at verða veruleika.[29]
Síðsta kapping James var í Santa Barbara tann 30. mai 1955. Hann kom upp á fjórða pláss, men náddi ikki í mál, vegna trupuleikar við bili sínum.[30] James kappaðist ikki eftir hetta tí Warner Bros., bannaði alla kappkoyring, ímeðan innspæling av filminum Giant var í gongd.[31] James hevði innspælt allan sín leiklut, og filmurin var blivin sendur til viðgerðar, tá hann avgjørdi at fara at kappast aftur.
Vanlukka[rætta | rætta wikitekst]
James ynskti at sleppa at koyra kapp aftur, og skuldi eftir ætlan, koyra í Salinas í Kalifornia tann 30. september 1955.[32] James hevði verið viðmælt av týska bilmekanikaranum Rolf Wütherich, at koyra bil sín, Porsche 550 Spyder "Little Bastard", frá Los Angeles til Salinas, til at venjast bilinum. Í bilinum vóru James og Rolf, og í einum bili aftanfyri koyrdu Bill Hickman, ein stunt kordinator, og myndamaðurin Sanford Roth. Teir báðir seinnu skuldu fylgja Dean í kappingini. Klokkan 15.30 fingu báðir bilførarnir, James og Bill, eina bót fyri at koyra ov skjótt.[33]
Tá ferðaliðið var ávegis til kappingarstaðið á vegnum U.S. Route 466, klokkan umleið 17.15, royndi ein Ford Tudor frá 1950 at venda av vegnum og inn á eina avkoyring, men endaði mitt á vegnum. James kom koyrandi júst í tí løtu, náddi ikki at steðga, og koyrdi beint inn í bilin. Bilførarin á Ford bilinum slapp við minni skaðum. Rolf Wütherich kastaðist út úr bili James og yvirlivdi, ímeðan James sjálvur, kleimdist fastur og fekk fleiri deyðiligar løstir, ímillum annað ein brotnan nakka.[34] Ein kvinna við royndum innan sjúkrahúsverkið, var á staðnum og føldi ein veikan puls, men "deyðin sá út til a hava rakt eygablikkiligt". James var roknaður deyður við komu á Paso Robles War Memorial Hospital klokkan 18.20.[35]
Tíðindini um deyða James, tóku eina tíð at røkka dagbløðini í eystari parti av USA, men ferðaðust skjótt ígjøgnum útvørp og sjónvørp. Tann 2. oktober høvdu eitt ótal av amerikanskum og útlendskum miðlum umtalað deyða James.[36]Jarðarferð hansara varð hildin tann 8. oktober 1955 í Fairmount Friends Church í Indiana. Kistan varð afturlatin fyri at verja um tað illa løstaða líkið. Umleið 600 syrgjarir vóru til jarðaferðina, ímeðan 2400 fjepparar møttust uttan fyri bygningin at syrgja.
Ein rannsókn varð sett í verk tríggjar dagar eftir vanlukkuna í borgarskrivstovuni Paso Robles City Hall, har tað var mett, at orsøkin til vanlukkuna líkligast var, at koyrt var ov skjótt, og bilførarin av Ford akfarinum var gjørdur ósekur av nakrari brotsgerð. Tó var tosað við ein politimann, sum kom á vanlukkustaðið, í Los Angels Times í 2005. Politimaðurin segði, at metti hann útfrá vrakinum, og staðseting av líki James, hevði bilurin ikki kunnað koyrt skjótari enn 88 km um tíman (55 mph).[37] Sjálvt um nógv hava viljað verið við at James koyrdi ov skjótt er hetta aldrin vorðið sannað, av øðrum enn teimum, ið vóru á vanlukkustaðnum hendan dag.
Lívsleið innan sjónleik[rætta | rætta wikitekst]
Fyrsta sjónleikarastarv James fekk í sjónvarpi, var ein lýsing fyri Pepsi Cola.[38] Aftaná Pepsi lýsingina fekk James sín fyrsta tosandi leiklut, sum John the Beloved, í páskasendingini Hill Number One, sum handlaðu um endurreisn Jesus.
Aftaná hetta fekk James leiklutir í trimum ymiskum filmum sum eykaleikari: sum ein hermaður í Fixed Bayonets!, sum ein boksing venjari í Sailor Beware, sum var ein Paramount framleiddur skemtifilmur við Dean Martin og Jerry Lewis í høvuðsleiklutunum, og sum ein unglingur í Has Anybody Seen My Gal?[39] Samstundis sum James stríddist við at fáa eina karrieru innan sjónleikara yrkið, arbeiddi hann sum parkeringsvaktur á parkeringsøkinum hjá CBS Studios, har hann møtti Rogers Brackett. Rogers Brackett var ein útvarpsstjóri á eini lýsingarfyritøku, og bjóðaði James professionella hjálp í sjónleikarayrkinum og eitt stað at búgva.[12]
Í oktober 1951 flutti James, eftir uppfordring frá sjónleikaranum James Whitmore og mentor sínum Roger Brackett, til New York City. Har arbeiddi hann sum "stunt testari" fyri game show sendinginga Beat the Clock. Hann var samstundis við í fleiri pørtum av CBS sjónvarpsendingunum The Web, Studio One, og Lux Video Theatre. James slapp síðani uppí tað legenderiska Actors Studio, har hann vandi sjónleikara metodur undir Lee Strasberg.[40]
Stoltur av sínum upplivingum í Actors Studio, skrivaði James eitt bræv til familju sína í 1952, har hann nevndi skúlan og segði: "Hetta er tann besti skúlin innan fyri sjónleik. Hann húsar fleiri stórum fólkum, sum Marlon Brando, Julie Harris, Arthur Kennedy, Mildred Dunnock. ...Øgiliga fá sleppa inn í skúlan. ...Tað er tað besta, ið kann henda fyri ein sjónleikara. Eg eri tann yngsti sum hevur hoyrt her til."[12]
James byrjaði at fáa fleiri arbeiðstilboð, og leikti í fleiri pørtum av sjónvarpsrøðum frá fyrst í 1950-árunum, sum Kraft Television Theatre, Robert Montgomery Presents, Danger, and General Electric Theater. Ein av tíðligu leiklutunum sum James leikti, var í CBS sjónvarpsrøðini Omnibus, og partinum "Glory in the Flower", har hann leikti ein truplan tannáring. Ein leiklut, ið seinni gjørdi hann ódeyðiligan í filminum Rebel Without a Cause. Jaligu ummælini av leikluti James í sjónleikinum "Bachir", har hann leikti ein Norðurafrikanskan húskall, í eini dramatisering av bókini The Immoralist hjá André Gide høvdu við sær arbeiðstilboð frá Hollywood.[41]
East of Eden[rætta | rætta wikitekst]
Í 1953 leitaði filmsleikstjórin Elia Kazan eftir einum sjónleikara at leika kensluríka og trupla leiklutin "Cal Trask". Hetta var fyri dramatiseringina av bókini East of Eden hjá John Steinbeck frá 1952. Bókin er ein long stuttsøga, ið handlar um samband Trask og Hamilton familjunar, yvir trý ættarlið, og fokuserar serliga á lív, tvey tey seinnu ættarliðini í Salinas Valley í Kalifornia frá mittuni av 1850-árunum til 1910-árini.
Áðrenn Elia Kazan byrjaði at leita eftir sjónleikarum, hevði hann sagt at hann vildi hava ein "Brando sjónleikara" og leikritshøvundurin Paul Osborn viðmælti unga og ókenda sjónleikaran James Dean. John Steinbeck, rithøvundur bókarinnar, møtti James, og dámdi lítið tann unga og innviklaða mannin persónliga, men helt hann vera fulkomnan til leiklutin. James fekk leiklutin í apríl 1954, flutti frá New York City til Los Angeles, og filmsupptøkurnar byrjaðu.[42]
Ein stórur partur av leiki James er óskrivaður, [43] harímillum dansur hansara í bønargarðinum, og hvussu hann liggur tá ferðast í tokbásinum (aftaná at hava leitað eftir mammu síní tætt við Monterey). Tann mest kenda improvisatiónin í filminum, er tá pápi Cal noktar at taka í móti teimum 5.000 dollarunum, sum Cal hevur tjenað í bønargarðinum. Ístaðin fyri at renna burtur frá pápa sínum, sum stóð í leikritinum, tekur Cal og fevnir kensluborið um hann, og grætur. Leikstjórin valdi at halda hesa kensluríku løtu, og tað kløkka andlitstrekkið á mótspælara James í filminum, fram um tað sum skrivað var frammanundan. Hesin leiklutur var við til at geva honum leiklutin í filminum Rebel Without a Cause. Báðir leiklutir fevna um ungar, miskiltar menn við ótta (angist), og sum leita viðurkenning frá einum faðirfiguri.
Fyri sín leiklut í East of Eden, fekk James eina Oscar tilnevning, sum besti sjónleikari í høvuðsleikluti, í 1955 aftaná deyða sín, sum tann fyrsti nakrantíð. East of Eden var eisini einasti filmur James leikti, í sum hann sá útgivnan í síni livitíð.
Rebel Without a Cause[rætta | rætta wikitekst]
Stutt aftaná leiklut sín í East of Eden, fekk James leiklut í filminum Rebel Without a Cause, sum "Jim Stark". Filmurin kom at verða sera væl umtóktur ímillum tannáringar. Filmurin er sagdur at vísa eina sera rætta mynd av tannáringa ótta (angist).[44]Í filminum leiktu afturat James, Natalie Wood, Sal Mineo, og Dennis Hopper. Filmurin varð leikstýrdur av Nicholas Ray.
Giant[rætta | rætta wikitekst]
Giant varð útgivin í 1956 aftaná deyða James, og leikti hann ein eykaleiklut í filminum. Elizabeth Taylor og Rock Hudson høvdu høvuðsleiklutirnar. Hann tók av leiklutinum fyri ikki at enda fastur í leiklutum sum "Cal Trask" og "Jim Stark". Í hesum filminum leikti hann "Jett Rink", ein húskall á einum Texanskum garði, ið rakar olju og gerst ríkur. Fyri at kunna leika ein eldri mann, í seinni brotum av filminum, litaði James hár sítt grátt, og rakaði nakað av tí av, fyri at fáa tað at síggja út sum eina hvørvandi hárgreinsu.
Giant kom at verða síðsti filmur James. Í endanum av filminum var meiningin at James skuldi halda eina fullra manna talu til eitt gildi. Hetta brotið er síðani vorðið kallað "The Last Supper" ella Síðsta Kvøldmáltíðin á føroyskum, tí hetta var síðsta brot James innspældi áðrenn knappliga deyða sín. James mumblaði nógv, fyri at gera brotið meira veruligt, og var sjálvur ávirkaður av rúsdrekka. So mikið nógv, at leikstjórin George Stevens avgjørdi, at fáa ein annan sjónleikara, Nick Adams, at tosa yvir brotið, so ein kundi skilja taluna. Nick Adams varð nýttur, tí James doyði ímeðan filmurin enn var í viðgerð.
Í 1956 fekk James sína aðru Oscar tilnevning, sum sjónleikari í høvuðsleikluti eftir deyða sín.
Sjónleikur á palli[rætta | rætta wikitekst]
Broadway[rætta | rætta wikitekst]
Off - Broadway[rætta | rætta wikitekst]
- The Metamorphosis (1952) – Bygt á stuttsøgu Franz Kafka
- The Scarecrow (1954)
- Women of Trachis (1954) – translation by Ezra Pound
Filmografi[rætta | rætta wikitekst]
Filmar[rætta | rætta wikitekst]
Sjónvarp[rætta | rætta wikitekst]
Víðari lesnaður[rætta | rætta wikitekst]
- Alexander, Paul: Boulevard of Broken Dreams: The Life, Times, and Legend of James Dean. Viking, 1994. ISBN 0-670-84951-0
- Bast, William: James Dean: A Biography. Ballantine Books, 1956.
- Bast, William (2006). Surviving James Dean. New Jersey: Barricade Books. ISBN 1-56980-298-X.
- Beath, Warren: Death of James Dean. Grove Press, 1986. ISBN 0-394-55758-1
- Beath, Warren, with Wheeldon, Paula; James Dean in Death: A Popular Encyclopedia of a Celebrity Phenomenon, McFarland & Co.,Inc., 2005. ISBN 0-7864-2000-6
- Dalton, David: James Dean-The Mutant King: A Biography. Chicago Review Press, 2001. ISBN 1-55652-398-X
- DeAngelis, Michael (2001). Gay Fandom anf Crossover Stardom: James Dean, Mel Gibson, and Keanu Reeves. Durham: Duke University Press. ISBN 0-8223-2728-7.
- Frascella, Lawrence and Weisel, Al: Live Fast, Die Young: The Wild Ride of Making Rebel Without a Cause. Touchstone, 2005. ISBN 0-7432-6082-1
- Gilmore, John : Live Fast-Die Young: Remembering the Short Life of James Dean. Thunder's Mouth Press, 1998. ISBN 1-56025-169-7
- Gilmore, John: The Real James Dean. Pyramid Books, 1975. ISBN 0-515-03814-8
- Heinrichs, Steve; Marinello, Marco; Perrin, Jim; Raskin, Lee; Stoddard, Charles A; Zigg, Donald; Porsche Speedster TYP540: Quintessential Sports Car, 2004, Big Lake Media, Inc.,ISBN 0-9746468-0-6
- Holley, Val: James Dean: The Biography. St. Martin's Griffin, 1996. ISBN 0-312-15156-X
- Hopper, Hedda and Brough, James: "James Dean Was a Rebel With a Cause" in The Whole Truth and Nothing But. Doubleday. 1963.
- Howell, John: James Dean: A Biography. Plexus Publishing, 1997. Second Revised Edition. ISBN 0-85965-243-2
- Hyams, Joe; Hyams, Jay: James Dean: Little Boy Lost. Time Warner Publishing, 1992. ISBN 0-446-51643-0
- Martinetti, Ronald: The James Dean Story, Pinnacle Books, 1975. ISBN 0-523-00633-0
- Morrissey (1983). James Dean is Not Dead. Manchester: Babylon Books. ISBN 0907188060.
- Perry, George: James Dean. DK Publishing, 2005. ISBN 1-4053-0525-8
- Riese, Randall: The Unabridged James Dean: His Life from A to Z. Contemporary Books, 1991. ISBN 0-8092-4061-0
- Raskin, Lee: James Dean: At Speed. David Bull Publishing, 2005. ISBN 1-893618-49-8
- Sheridan, Liz: Dizzy & Jimmy: My Life With James Dean : A Love Story. HarperCollins Canada / Harper Trade, 2000. ISBN 0-06-039383-1
- Spoto, Donald: Rebel: The Life and Legend of James Dean. HarperCollins, 1996. ISBN 0-06-017656-3
Biografiskir filmar[rætta | rætta wikitekst]
- James Dean: Portrait of a Friend aka James Dean (1976) við Stephen McHattie sum James Dean
- James Dean: The First American Teenager (1976), ein sjónvarps biografi, inniheldur samrøður við Sal Mineo, Natalie Wood og Nicholas Ray.
- Sense Memories (PBS American Masters television biography) (2005)
- Forever James Dean (1988), Warner Home Video (1995)
- James Dean (2001) við James Franco sum James Dean.
- James Dean – Kleiner Prinz, Little Bastard aka James Dean – Little Prince, Little Bastard, týsk sjónvarps biografi, inniheldur samrøður við William Bast, Marcus Winslow Jr, og Robert Heller (2005)
- James Dean: The Final Day, inniheldur samrøður við William Bast, Liz Sheridan og Maila Nurmi. Bisexualitetur James verður opið umtalaður. Partur av Naked Hollywood television miniseries framleitt av The Oxford Film Company í samstarvi við BBC, víst í USA á the A&E Network, 1991.
- James Dean: Race with Destiny (1997) Leikstjórnað av Mardi Rustam, við Casper Van Dien sum James Dean.
- Living Famously: James Dean, Avstralsk sjónvarps biografi, inniheldur samrøður við Martin Landau, Betsy Palmer, William Bast, and Bob Hinkle (2003, 2006).
- James Dean – Mit Vollgas durchs Leben, eysturrísk sjónvarps biografi, innheldur samrøður við Rolf Wütherich og William Bast (2005).
- James Dean – Outside the Lines (2002), partur av Biography, amerikonsk sjónvarps dokumentar, inniheldur samrøður við Rod Steiger, William Bast, and Martin Landau (2002).
- Two Friendly Ghosts (2012)
- Life (2015). Leikstjórnað av Anton Corbijn, við Dane DeHaan sum James Dean.
Ávisingar úteftir[rætta | rætta wikitekst]
- James Dean á Internet Broadway Database
- James Dean á Intenet Off-Broadway Database


text:
Lyklaumsiting
– Amboð til at umsita talgildar samleikar
Tá ið ein borgari skal hava ein talgildan samleika útflýggjaðan, er neyðugt at møta persónliga og vísasamleikaprógv á staðnum. Borgarin fær tá ein byrjanarpakka við SIM-korti ella lyklakorti og ein faldara við nýtsluvegleiðing.
Tað er ikki gjørt av, hvar borgarin skal møta fyri at fáa talgilda samleikan, men hetta kundi t.d. verið í peningastovni, telebúð ella á einum almennum stovni.
Møguliga verður eisini gjørligt at biðja um ein talgildan samleika á netinum, og so verður byrjanarpakkin sendur við posti til adressuna, ið er skrásett í Landsfólkayvirlitinum. Ein slík skipan má góðkennast av Fíggjareftirlitinum, tí talgildi samleikin má lúka krøv um hvítvasking o.a. fyri at kunna nýtast í netbankanum.
Tað verður neyðugt at menna skipanir til lyklaumsiting til starvsfólkini, sum útflyggja talgilda samleikan. Starvsfólkini skulu eisini kunna steingja ein samleika, um borgarin hevur mist sítt SIM-kort burtur ella hevur mistanka um misnýtslu.
Ein heimasíða skal eisini mennast, sum greiðir frá talgilda samleikanum og loyvir brúkaranum sjálvum at umsita sín samleika, t.d. at broyta loyniorð og steingja samleikan.


text:
(Okt. 2014)
45 ¶ Aftur, kongadømi himins
er líkt einum keypmanni, sóknandi
eftir vøkrum perlum:
46 Hvør, tá ið hann hevði
funnið eina perlu av miklum
virði, fór og seldi alt sum hann
hevði, og keypti hana.
( Matthæus 13:45-46 FKJ )
Eg trúgvi, Harrin gevur okkum tað, vit hava brúk fyri, í røttum tíma; men inni í myndini er eisini, at hann gevur okkum frælsi til at velja og handla sjálv. Hann ger ikki tingini fyri okkum. Hann hevur ikki gjørt okkum sum robottar, ella ætlað okkum at vera trælir.
Men sjálvsøkin bøn verður eisini sjáldan svarað, um nakrantíð.
Jákob sigur soleiðis í almenna brævi sínum, fjórða kapitli:
HVAÐANFRÁ koma orrustur
og bardagar tykkara millum?
koma tey ikki haðan, enntá
frá girndum tykkara sum kríggjast
í limum tykkara?
2 Tit girnast, og hava ikki : tit
drepa, og tráa at hava, og kunnu
ikki lutast : tit berjast og kríggjast,
tó hava tit ikki, av tí at tit biðja
ikki um.
3 Tit biðja um, og móttaka ikki, av
tí at tit órætt biðja um, at tit mega
upptæra tað uppá girndir tykkara.
4 Tykkara horkallar og horinnur,
vita tit ikki at vinskapur heimsins
er fíggindskapur hjá Guði?
hvørsumhelst tessvegna ið vil vera
vinur heimsins er fíggindi Guðs.
( Jákob 4:1-4 FKJ )
Sí vers 3: Tit biðja um, og móttaka ikki, av tí at tit órætt biðja um, at tit mega upptæra tað uppá girndir tykkara.
Trúgvi Harrin svarar ikki materialistiskum, sjálvsóknum bønum. Guð gevur okkum dagligt breyð, klædnað uppá kroppin, og okkurt at búgva í, og fyri tað eiga vit at vera glað og takksom. Gev okkum í dag okkara dagliga breyð, biðja vit í Faðir Vár.
Eisini lesa vit hesi avsvirrandi orð Guðs í I. Tim. 6:
5 Rangvørgir orðadráttir av
monnum av spiltum hugum, og
eiðasørir fyri sannleikanum, haldandi
at vinningur er gudiligleiki :
frá slíkum hav teg undan.
6 Men gudiligleiki við nøgdsemi
er mikil vinningur.
7 Tí vit førdu einkið inn í henda
heim, og tað er víst vit kunnu bera
einkið út.
8 Og havandi mat og klæði latum
okkum vera nøgdir harvið.
9 Men teir sum vilja verða ríkir
falla inn í freisting og snerru,
og inn í mangar fávitskutar og
skaðiligar girndir, hvørjar søkkja
menn í oyðilegging og glatan.
10 Tí peninga-alskurin er rót
als ils: sum meðan summir girnaðust
eftir, teir eru farnir skeivir frá
trúnni, og hava gatað seg sjálvar
ígjøgnum við mongum sorgum.
Ja, henda samtíð er ógudilig. Hon hevur vent sær frá hinum livandi Guði til mammon.
Í veruleikanum eiga vit ikki RÆTT til egið hús, konu og bilar og hvat veit eg. Tað er ein gáva. Eg eigi hvørki hús, ella konu. Eg leigi eina pinkulítla smáttu. Konurnar eru rýmdar, bæði tann fyrra og tann seinna. Men eg eri ovurríkur: eg eigi Jesus! Eg eigi / havi nærveru Halga Andans! Tað er satt og ævigt ríkidømi.
Jamen, lovar Guð okkum ikki, at um vit søkja kongadømi Guðs og rættvísi hans, so skulu allir hinir lutir verða lagdir afturat okkum?
Jú, men hitt umframt meinast ikki við yvirflóð, men tað, sum vit dagliga hava brúk fyri.
Íðan, manglar tær nakað?
Eg má siga, at eg havi mat, klædnað, og hús at búgva í. Men eg EIGI so gott sum einkið.
Men hví skal eg endiliga EIGA nakað?
Hví skuldi eg klagað?
Eisini eigur man at lesa stykkið alt í síni heild. Tað ljóðar soleiðis:
31 Tessvegna stúrið einkið, sigandi,
Hvat skulu vit eta? ella,
Hvat skulu vit drekka? ella, Við
hvørjum skulu vit verða klødd?
32 (Tí eftir øllum hesum lutum
søkja Heidningarnir 🙂 tí himinski
Faðir tykkara veit at tit hava tørv
á øllum hesum lutum.
33 Men søkið tit fyrst kongadømi
Guðs, og rættvísi hans; og
allir hesir lutir skulu verða lagdir
afturat tykkum.
( Matthæus 6:31-33)
Heidnir menn tráa heimin!
Christnir menn tráa Christ og himin.
Teir lutir, Harrin lovar at leggja afturat okkum, eru ikki eitt ríkmanshús, tríggir bilar, kampingvogn, og ein stuttleikabát; nei, hann lovar tær dagligt breyð og okkurt uppá kroppin.
(Ríkmanshúsið fært tú í himni, sí Jóh 14:2 í FKJ)
So takk Guð fyri bakaran og Blákrossbúðina! (Har fært tú buksir fyri 30,-)
Vit eiga ikki at klaga, men heldur at takka, tí at Guð hevur so sanniliga givið og gevur okkum so ríviligani av síni rundhondaðu hond; ja, enntá so ovurhondsliga mikið, men vær megum vinna oss eygu til tess at sjá tað, og elska Guðs orð, sum á Føroyskum er Føroyska King James. Far tessvegna og setst og les bókina úr permu í permu, við Harrans signing, opinbering, og hans Halgu Ond.
Guðs BÓK rokni eg líka dýrabæra sum Jesus sjálvan, og andskræmiligu avlagingarnar av tí líka andstyggiligar sum Satan sjálvan. Hvar eru tygum staddur við atliti til tess? Hmm?
Hann, sum frammanundan hevur nokk til lívsins uppihald og neyðugu tarvir lívsins, og sum í navninum av kristindómi brúkar alla sína trá, alla sína biðjing, allan sín alv til bert at økja um sína yvirflóð, meðan hann vanrøkir tey, sum enn ikki hava hoyrt gleðiboðskapin, og ger einkið við neyð hinna fátøku, man hann fara at fáa meir enn tað, hann her á jørð fekk skavað sær saman? Man nøkur løn bíða honum í himni?
Lat Guðs orð geva tær sítt svar:
11 Tí annan grundvøll kann
eingin maður leggja enn ið er
lagdur, sum er Jesus Christus.
12 Nú, um nakar maður byggi
uppá henda grundvøll gull, silvur,
dýrabærar steinar, træ, hoyggj,
hálm;
13 Hvørs mans verk skal verða
gjørt eyðsýnt : tí dagurin skal klárleggja
tað, av tí at hann skal verða
opinberaður við eldi; og eldurin
skal royna hvørs mans verk av
hvørjum slagi tað er.
14 Um verk nakars mans verði
verandi sum hann hevur bygt
haruppá, hann skal móttaka eitt
endurgjald.
15 Um verk nakars mans skal
verða brent, hann skal líða tap:
men sjálvur hann skal verða
frelstur; tó sum við eldi.
( I. Cor. 3:11-15 FKJ )
Svar: Bygdi ein uppá grundvøllin gull, silvur, dýrabærar steinar, træ, hoyggj, hálm, so skal verk hansara verða brent upp; men er hann frelstur, so kemur hann til himins, men løn hansara verður uppbrend.
Hvat slag er títt verk? Tað er, Hvat er títt hjartans motiv? Tænir tú Guði, ella tær sjálvum? Ver nú erligur.
Harrin signi teg til at velja seg, hina dýrabæru perlu, fyri hvør hann er, ikki fyri hvat hann kann geva tær, – og siga takk fyri klædnað, skjól, og dagligt breyð!
Sjúrður.
(Sitatini eru úr fyrstu útgávu av FKJ N.T.)


text:
Hetta varð fyri løtu síðan avdúkað á Vinnudegnum í Norðurlandahúsinum.
Grundgevingin hjá dómsnevndini var henda:
”Sjálvgjørt er vælgjørt”
”Søtur er sjálvgivin biti”
Føroyska málið er fult av orðatøkum, sum vísa, at tað hevur verið ein natúrligur partur av lívinum í Føroyum at gera okkurt sjálv. Í ávísan mun hevur hetta verið av neyð, tí flutnings- og ferðasambandið hevur gjørt tað neyðugt, at duga at finna uppá. Men samstundis er hetta eisini ein staðfesting av, at føroyingar hava sæð eitt sjálvstøðugt virði í tí at gera og duga at finna uppá sjálv.
Í nýggjari tíð hava betri ferða- og flutningsmøguleikar gjørt tað lættari at fáa hendur á júst tí, tú hevur brúk fyri, og í dag kanst tú sum oftast uttan nakran trupulleika keypa ella bíleggja tað, tær tørvar. Hóast tað uppá nógvar mátar ger lívið lættari, er tað kanska ikki longur líka sjálvsagt, at vit frá ungum árum sleppa at royna at fáa tað at bera til sjálv. Heilt einfalt tí tað ikki í sama mun er neyðugt.
Kring heimin síggja vit sonevndu Do It Yourself rørsluna, sum leggur seg eftir at dyrka virðið í tí at gera og framleiða sjálv. Eisini hóast tú kanska skalt royna fleiri ferðir, áðrenn tað riggar. Og vit síggja kanska eisini spírarnar til eitt líknandi rák í Føroyum. Tað er komið so langt, at man eisini hoyrir um bindiklubbar, sum eru farnir at binda, tá tær hittast.
Tað ber sjálvsagt til at seta gongd á okkurt virksemi heima við hús. Vit hava so ofta hoyrt um íverksetarar, sum byrjaðu í garasjuni hjá foreldrunum, at man næstan heldur, at kjansurin fyri at lukkast í einari garasju er størri enn aðrastaðni. Og Emil úr Lønnebergi kláraði jú at telgja nógvar træmenn, meðan hann sat og hugsaði um síni skálkabrøgd.
Einki er at ivast í, at tú kanst fáa nógv av skafti, um tú fær møguleika at hugsavna teg í friði og náðum. Men tað er nú einaferð ein sannroynd, at tú kanst læra nógv av royndunum hjá øðrum, og fáa íblástur av tí, sum tey duga.
Og skalt tú royna at framleiða okkurt, sum er størri enn træmenninir hjá Emil, kanst tú fáa brúk fyri betri plássi og meira framkomnum tólum enn teimum, tú hevur heima í garasjuni. Tí síggja vit í dag, at roynt verður at stimbra skapanarhugin hjá teimum ungu, so tann hópurin av kreativum fólki, sum vit hava í Føroyum, fær góðar umstøður at royna síni hugskot.
Vit hava t.d. sæð íverksetarahús kring landið, sum geva íverksetum umstøður at menna síni hugskot í felagsskapi við øðrum og við neyðugu ráðgevingini og sparringini. Slík íverksetarahús eru gjørd við íblástri frá líknandi íverksetarahúsum uttanlands.
Ársins Átak 2018 hevur eisini fingið íblástur úr útlandinum til at skapa eitt stað, har spæl, lærdómur, tøkni, KT og kreativitetur renna saman, so til ber at skapa nakað nýtt. Talan er um ein framleiðsluverkstað, har ungdómur og áhugað fólk kunnu vitja, at brúka útgerð og fáa ráðgeving, og har øll fáa atgongd til vitan og royndir hjá hvørjum øðrum.
Verkstovan hevur ymiska framkomna útgerð, sum tey vitjandi kunnu læra at brúka við góðari vegleiðing frá starvsfólkinum á staðnum. Eitt av málunum hjá verkstaðnum er, at øll tey, sum ganga á miðnámsskúlanum á Kambsdali, skulu hava brúkt í minsta lagi eina viku inni á framleiðsluverkstaðnum, meðan tey ganga á miðnámi. Fólk kunnu tó eisini koma inn uttanífrá, og á henda hátt verða brúgvar skaptar millum skúla, lesandi, vinnu og lokalumhvørvið. Framleiðsluverkstaðið er harumframt fullgyldugur limur í einum altjóða netverki, sum røkkur út til meira enn 100 lond.
Dómsnevndin heldur, at tað er alla æru vert, at stigtakararnir til fyrsta FabLab, fyrsta fabrication laboratory, í Føroyum á henda hátt velja at skapa umstøður og áhuga fyri at dyrka kreativitet, vitan og framkomið handverk.
Dómsnevndin hevur tí valt FabLab á Kambsdali sum Ársins Átak 2018.


text:
Leygardagin, 7. apríl, skipar Roysnið fyri at renna Agnið runt – 3 ferðir.
Frá Roysninum verður sagt, at møguleiki er at renna Agnið runt 1 ferð, 2 ferðir ella 3 ferðir. Hetta er fyrstu ferð, at Roysni skipar fyri tílíkum tiltaki.
Byrjað verður við Tofta skúla, fyrstu ferð kl. 11,00, næstu ferð kl. 12.00 og 3 ferð kl. 13.00.
Allir luttakarar fáa høvi til at fara undir brúsu ella svimja í svimjihøllini í Tofta skúla eftir renningina. Í sambandi við tiltakið, bjóðar Nes kommuna øllum at svimja ókeypis leygardagin 7. apríl.


text:
Vælkomin
til heimasíðuna hjá Viðareiðis kommunu
Opið er:
Vinarliga vendið
tykkum við telduposti til kommununa á: info@vidareidi.fo
Um átrokandi neyðugt er at fáa samband við
kommununa kann ringjast til tlf. nr.: 231081.
Hans Jákup Kallsberg, borgarstjóri nr.: 231081
Tíðindi
2018/10/17
VIÐAREIÐIS KVØLDSKÚLI
Veturin 2018 – 2019 hevur kvøldskúlin hesi tilboð: MÁLNINGALIST Lær at seta litir saman og at mála tínar egnu málningar. Mikudag
2018/08/27
Leiðbeining um týning av rottu
Hvat ger borgarin, um hann varnast rottu? Borgarar, sum varnast rottu, hava skyldu til at boða kommununi frá hesum. 1. Boðar kommununi frá beinanvegin, hvar rotta er sædd á info@vidareidi.fo2. Gevur loyvi til at


text:
Føroyar og Ísland skulu víðka samstarvið
Dan Klein --- 03.02.2012 - 15:16
Í gjár 2. februar høvdu løgmaður, Kaj Leo Holm Johannesen og íslendski uttanríkisráðharrin, Øssur Skarpheðinsson fund í Hoyvíksráðnum, sum er politiska samstarvsforumið undir Hoyvíkssáttmálanum.
Í hesum sambandi sigur løgmaður:”Vit høvdu ein góðan fund. Vit eru samdir um, at Hoyvíkssáttmálin er ein góður karmur fyri øktum samhandli, og einum meira skipaðum samstarvi millum londini, eisini innan mentanar- og heilsuøkinum. Men har eru viðurskifti, sum eiga at betrast. Eitt nú avmarkingarnar í føroyska fiskiskapinum eftir lodnu, og útflutninginum av landbúnaðarvørum á íslendska marknaðinum.”
Avmarkingarnar í føroyska lodnufiskiskapinum og útflutninginum av landbúnaðarvørum vóru á skránni fyri fundin. Uttanríkisharrin segði seg vilja arbeiða fyri eini loysn, ið letur upp fyri, at føroyskar landbúnaðarvørur fáa atgongd til íslendska marknaðin.
Enn er tó ikki útlit til, at Ísland er sinnað at avtaka avmarkingar fyri føroysk skip at virka og landa lodnu til matna. Málið verður tó ikki slept frá føroyskari síðu. Málið verður tikið uppaftur av føroysku og íslendsku fiskimálaráðharrunum undir árligu fiskivinnusamráðingunum landanna millum, ið væntandi verða í næstum.
Føroyar og Ísland hava gjørt eina avtalu um at styrkja samstarvi millum báðar uttanríkistænasturnar. Sum liður í hesum samstarvi legði uttanríkisráðharrin upp til, at føroysk embætisfólk fáa høvi at fylgja við samráðingunum hjá Íslandi við ES um limaskap, eitt nú tá ið fiskivinnuøkið verður viðgjørt.
Í gjár hitti løgmaður eisini forsætisráðharra Íslands, Jóhonnu Sigurðardóttir, og løgmaður nýtti høvi at takka fyri fyri stuðulin, ið íslendska stjórnin lat sjálvbodnu føroysku bjargingarfeløgunum í desember í fjør.
Vitjað var eisini á høvuðssætinum hjá fyritøkuni Össur í Reykjavík. Fyritøkan mennir og framleiðir protesur og hjálpitól, og hevur virksemi kring allan heim. Løgmaður vitjaði eisini í konsert og ráðstevnuhúsinum, Hørpuni har hann fekk rundsýning.


text: Eitt ferðalið úr Suðuroyar Svimjifelag er nú á veg til Danmarkar at luttaka á Danish Open 2013, sum verður í Bellahøj í Keypmannahavn nú týsdagin 26. mars til fríggjadagin 29. mars. Har eru sum kunnugt eisini Pál og Frans og Magnus og svimjarar úr Ægir, umframt Havnar Svimjifelag í Íslandi, so tað verður ikki eiti á føroyskari luttøku uttanlanda, hesar næstu dagarnar. Til ber at fylgja við úrslitunum frá Danish Open beinleiðis á livetiming.dk, umframt at danir við hjálp av Danmarks Radio fara at streama live á dr.dk/sporten


text:
Skattalættin virkar ikki enn.
Skattalættin virkar ikki enn.
Umleið 1 milliard av innflutninginsvøkstrinum í fyrra hálvári eru skip og flogfør, meðan innflutningurin av vanligumhúsarhaldsvørum lækka við 8 mill ella 2 %.
Sjálvt um vit kunnu fegnast um, at ávís tekin eru til at samfelagsbúskapurin ikki longur minkar, so kunnu vit ásanna, at skattalættin hjá samgonguni, uppá 230 milliónirnar ikki hevur fingið veruliga gongd á samfelagið.
Um skattalættin var latin eftir uppskotinum hjá Framsókn, (sí www.framsokn.fo ) hevði lættin ikki bara komi hægri inntøkunum til góðar, men eisini meðal inntøkunum og tað er har, at bæði tørvur og nýtsla eru størst og har lættin hevði gjørt størst gagn.
Hagtøl fyri innflutning, fyrru hálvár lýsa støðuna rættuliga væl :
Skip og flogfør : 2011 fyri 379 mill og 2012 fyri 1.274 mill ella + 336 %
Vanligar húshaldsvørur 2011 fyri 606 mill og 2012 fyri 594 mill ella - 2 %.
Taka vit hædd fyri, at einum prísvøksturi á eini 3-5 % í sama tíðarskeiði, tosa vit um eina afturgongd í nýtslu av húsarhaldsvørum uppá 5-7 %.
Hetta eru tekin vit eiga at taka til eftirtektar og gera nakað við.
Tað kostar nakað meira um vit geva meðal inntøkunum ein størri lætta, men búskaparliga sæð, verður vinningurin nógv meira eyðsýndur. Uppskotið hjá Framsókn um ein progressivan barnakekk, hevði harafturat bøtt munandi um støðuna.
Poul Michelsen
Løgtingsmaður Framsókn


text:
Orð: Jóannes Patursson
Lag: Vísulag (Í túsund ár og meira aftrat)
Viðmerking: Umbøn Føringafelags um at fáa føroyskt mál í real- og læraraskúlan var noktað.
1. Tit gevið mær ljóð eina lítla stund,
lat dynja eftir í Føroya grund.
Í Havnar skúla
fekk móðurmálið á múla.
2. Lat syngja um hamrar, skorar og fjøll:
Føroyingin hava teir rikið úr høll.
3. Fransar og eingilskmenn settu teir við,
danir og týskarar lið um lið.
4. Allir teir náddu um dyrnar inn;
úti stóð ein – tað var føroyingurin.
5. Úti stóð ein við harmi og sorg,
fyrsta sessin hann átti í borg.
6. Hvar eru tit systrar, hvar eru tit brøður?
Hava tit gloymt tær gomlu søgur?
7. Hava tit gloymt, tá eg sat í stóli?
Hvussu er nú vorðið í mínum bóli?
8. Svarið mær systrar, hví er her so trongt?
Hvør er her, sum hevur fyri mær stongt?
9. Hoyr’, svarið mær greitt, er tað fransurin,
danskarin, illviljin, øvundin?
10. Um varðmaður sjálvur hin fánýti var,
so máttu tit tó latið upp fyri mær.
1. So mátti eg átt mær systkin á landi,
sum kloyvdu tær hurðar við birtum brandi?
12. Nei, teir skjóta fyri stokk og slá,
og har torir eingin at herja á.
13. Í Havnar skúla har er so trongt,
at móðurmálið er úti stongt.


text:
Orð: Óli Reinert
Lag: Charles H. Gabriel
1. Vit prísa vár Jesusi góða,
sum úthelti blóðið sítt her;
tað sterkari er enn alt annað,
sum nevnast kann í hesi verð.
Niðurlag:
Hitt undurfult frelsandi blóðið,
sum Jesus læt úthella her,
tað er hin sterka verja,
sum eingin kann herja –
so alvísa ráðið Guds er.
2. Tað hevur umskapandi megi
til hjørtu, í trúgv hava sæð,
at blóðið er runnið til frelsu
og røkkur til dagin í dag.
3. Ei virðileyst blóðið kann gerast
av nakrari megi, sum er;
hin illi má undan tí flýggja,
tá tað fyri hann tú fram ber.
4. Nú hevur hans blóð størri virði
enn alt annað, menn kenna her;
tað kann fyri syndina gjalda –
synd alla, í heiminum er.


text:
Svartfiskur (svartfiskaættin)
Centrolophus niger (Gmelin, 1788)
Stødd: Svartfiskur sigst at kunna verða upp í 150 cm langur, men undir Føroyum hevur eingin verið longri enn 60-70 cm. Undir Íslandi 95 cm.
Dýpi: Hann er bæði uppi í sjónum og við botnin, niður á 650 m.
Litur: Hann er svartur við einum farra av gráum ella brúnligum uppií. Undir búkinum er hann eitt sindur ljósari.
Teinar: R 37-41; G 20-25.
Lýsing: Svartfiskur er smalur og nakað hávaksin. Hann hevur eina langa ryggfjøður, eina langa gotfjøður og stóran, sýldan stert. Strikan er bogin yvir uggafjøðurini. Hann hevur lítlan kjaft, og gronin er eitt sindur longur enn eygnatvørmátið. Kjaftklovin røkkur til fremru rond á eygunum. Høvdið er umleið eins langt og kropshæddin við gotið. Fremri endi á ryggfjøðurini er aftari enn uggafjøðurfestið.
Eyðkenni: Tann dimmi liturin, rundleidda gronin og tunnvaksni kroppurin.
Týdningur: Svartfiskur hevur ikki vinnuligan týdning.
da: Sortfisk, en: Blackfish, fr: Centrolophe noir, ís: Svarthveðnir, no: Svartfisk, tý: Schwarzfisch
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
Brexit nærkast í hvørjum
Um eitt hálvt ár skal Bretland hava limað seg út úr ES. Tað kann gerast við eini avtalu, sum ikki ger útlimanina so ógvusliga,Fyri haldarar
Einsamallur skotskur rógvari mátti gevast
Tað var nær við at enda galið, tá Duncan Hutchison í farnu viku varð bjargaður umborð á stórt tangaskip
Víkingastandmynd endaði í ánni
Herverk gjørt á yvir tveir metra høga standmynd av Thorfinni Kallsevni í Philadelphia
Indonesia: Talið av deyðum eftir flóðalduna nú komið upp um 1.200
Jarðskjálvtin og flóðaldan í Indonesia í síðstu viku var oyðileggjandi. Í nátt varð landið aftur rakt av skjálvta


text:
Kvinnuliðið Hydra bestar í danska kongaríkinum
Í hesum døgum er kvinnuliðið Hydra hjá
Ljósinum í Finnlandi, har tær hava luttikið í HM í estetiskum fimleiki. Hetta
var síðsta kapping hjá teimum hetta fimleikaárið, og endaði tað við sera góðum
úrsiti.
Í oktobur í fjør fingu íðkararnir á
kvinnuliðnum Hydra boð um, at Antton Laine fór at koma til Føroyar og gera íðkanina
til teirra, og hetta vóru tær sera spentar til, tí tær hava ikki fingið keypt
íðkan uttanlands frá fyrr. Annað kann ikki sigast, at hann hevur gjørt teimum
eina ómetaliga góða íðkan, ið hóskar sera væl til tær. Við Eyð Strøm á odda,
hava hesar ungu kvinnur ment seg sera nógv í gjøgnum veturin og standa nú sum
FM vinnarar og sum besta kvinnulið í estetiskum fimleiki í danska kongaríkinum.
Kvinnuliðið Hydra hevur luttikið í øllum
kappingum her heima, umframt at tær vóru í Italia fyrst í apríl, í Danmark til
Easter Cup á páskum og nú til HM í Finnlandi. Til Easter Cup á páskum, megnaðu
tær at blíva bestar í kvinnubólkinum í danska kongaríkinum. Annað kann ikki
sigast, at kvinnuliðið Hydra hava havt góð avrik til allar kappingarnar í ár,
bæði heima og úti, har tær hava tikið seg fram til hvørja kapping.
Tá tær komu heim aftur úr Danmark, fóru
tær beint at venja til FM, sum tær ætlaðu sær at vinna. Og tað gjørdu tær
eisini. Tær vóru nr. 1 til innleiðandi við 15,97 stigum, og til finaluna fingu
tær 16,19 stig, sum er tað besta tær hava fingið til heimligu kappingarnar. Hetta
tryggjaði kvinnuliðnum Hydra eisini FM heiti í estetiskum fimleiki í 2017.
Hesar ungu kvinnur er ágrýtnar, elska at
gera fimleik og arbeiða hart fyri teimum góðu úrslitunum, sum tær fingu bæði
til FM og aftur nú til HM í Finnlandi, og sigast kann ikki annað enn at støðið hjá
teimum er sera høgt.
Fyri framførsluna til HM fingu tær 15,30
stig, og er hetta besta føroyska úrslitið í nýggjari tíð. Bæði íðkararnir og
venjarin, Eyð Strøm, eru ótrúðliga glaðar fyri úrslitið. Framførslan hjá teimum
gekk sera væl, og tær fingu sera góð skotsmál frá finnum og øðrum
luttakandi. Frá kappingini í Italia, tá fingu tær 13,9 stig, er hetta ein
framúrskarandi framgongd.
Leggjast kann afturat, at Eyð Strøm
hevur játtað at vera venjari hjá kvinnuliðnum Hydra hjá Ljósinum komandi
fimleikaár, og tað eru bæði íðkararnir, venjarin og Ljósið sera glað fyri.
Hesar ungu kvinnur kunnu bara mennast meira, og fyri tær stendur eitt sera spennandi og mennandi ár fyri framman. Á liðnum eru, Jóhanna Brimsvík, Hildur Sundberg, Eliasen, Guðrun Tórsdóttir, Marjun Nicodemussen, Jóhanna Óladóttir Joensen, Kristina Thomsen, Eydna í Soylu, Lea Áradóttir Rasmussen, Íðunn Rúnadóttir og Jórun Maria Anthoniussen.
Ljósið ynskir kvinnuliðnum Hydra og Eyð
Strøm, venjaranum, hjartaliga tillukku við teimum góðu úrslitunum hetta
fimleikaárið og góða eydnu komandi fimleikaár. Kvinnuliðið Hydra verður aftur í
Føroyum mánadagin.
Fimleikafelagið Ljósið


text:
Starvslesandi til fyrra hálvár í 2019
Dan Klein --- 04.10.2018 - 08:00
STARVSLESANDI: Seinastu árini hava nógv starvslesandi verið á sendistovum okkara, og tað gerst alt meira vanligt hjá føroyingum undir útbúgving at vera starvslesandi í stjórnarráðum okkara.
Í næstum fara sendistovurnar og føroysku stjórnarráðini aftur at seta starvslesandi – nú til fyrra hálvár í 2019.
Freistin at søkja er mánadagin 8. oktober 2018 á middegi føroyska tíð. Vinaliga sendið til info(at)tinganes.fo
Sum vanligt, ber til at søkja um at gerast starvslesandi á føroysku stjórnarráðunum. Hesuferð hava ikki allar sendistovurnar umstøður at hava starvslesandi, so tí ber einans til at søkja til Brússel, London og Reykjavík.
At vera starvslesandi gevur tær eina góða lívsroynd, og fyri sendistovuna ella landsfyrisitingina ert tú ein virðismikil arbeiðsmegi.
Seinastu árini hava nógv starvslesandi verið á sendistovum okkara, og tað gerst alt meira vanligt hjá føroyingum undir útbúgving at vera starvslesandi í stjórnarráðum okkara.
- Les meira um at gerast starvslesandi í føroysku sendistovunum her
- Les meira um at gerast starvslesandi í landsfyrisitingini her
Til starvslestur í landsfyrisitingini er vanligt, at umsøkjarar fylla út eitt umsóknarblað. Vit hava nú roynt hesa skipan í nøkur ár.
Vit kundu hugsa okkum at fingið eitt sindur meiri at vita um umsøkjararnar og teirra førleikar enn tað, ið ofta sæst á umsóknarblaðnum.
Tí mæla vit til at umsøkjarar skriva eitt sindur um seg á umsóknarblaðnum ella senda eina “motiveraða umsókn” og lívsrensl sum ískoyti.


text:
Havi í dag sitið við einum diskettudrevi, og funnið fram gamlar tekstfílir, ið fara at verða lagdir út her á nudlar.net. Men í stóra bunkanum av diskettum, fann eg eisini hópin av trygdaravritum frá tíðini, tá internetið var nýtt.
Eg minnist øgiliga væl mínar fyrstu upplivingar við internetinum, tað var, tá eg byrjaði á universitetinum í august 1995. Her var tað serliga Faroechat á mirc sum var kul, at sita í einum universitetsbygningi á einum bøi uttan fyri Roskilde og tjatta við fólk, sum man kendi í Føroyum, tað var bygdasligt og hátøknilogikst alt í senn.
Eitt kvøldið í 1995, tá eg sat heima hjá mínum góða vini, Óla Olsen (seinni Óli á Deild Olsen), spáddi hann, at hetta her við internetinum fór at blíva heilt stórt. Hann segði, at í 2000 fóru øll heim í okkara parti av heiminum at hava internet. Óli var onkursvegna eitt slag av mentori fyri meg um tað mundið. Vit vóru blivnir vinmenn á Handilsskúlanum, og fluttu niður í senn, báðir á Oyrasund. Hann las á RUC, og var tann, sum skeyt upp, at eg byrjaði at lesa har.
Men aftur til poengið – Hóast Óli visti nógv um hetta, og eg eisini sá stórt poteniali í internetinum, so loydi eg mær at ivast í, um internetið fór at blíva so stórt og so skjótt. Veruleikin var nokk eitt stað mitt millum okkara forsagnir. Men bæði eg og Óli hava brúkt stóran part av okkara professionella lívið, aftan á universitetið við at arbeiða við internetinum.
Men afturi í 1995, so fekk eg mær eitt modem, so eg eisini kundi tjatta heima, og skjótt tjattaði eg eisini á útlendskum síðum, ið eg ikki minnist navnið á longur, og har hitti eg fólk av øllum møguligum slag úr øllum møguligum londum, ein frálík tíð, og tann annars so stóri og óyvirskoðiligi heimurin gjørdist skjótt minni og minni.
Eg kundi sita og samskifta við konservativar amerikanarar og royna at fáa eina fatan av, hví tey hugsaðu sum tey gjørdu, og eg kundi tjatta við líkasinnaði fólk úr øllum londum.
Eisini komu alt fleiri heimasíður, og har sá man alt møguligt, t.d var tað øgiliga imponerandi fyrstu ferð eg sá ein giff við flammandi bókstavum.
Eisini rendi eg meg frá tíð til aðrari í sextjatt, í prinsippinum hevði eg einki ímóti hesum, og tað hugnaði eisini meir enn so um køldu vetrarkvøldini á Oyrasundskollegiinum, tó at eg ongantíð bleiv tann stóri njótarin av hesum.
Men aftur sá eg potentiali, og eisini hvussu júst sex í alt størri mun fekk ein leiklut á hesum alheimsumfatandi telduneti.
Neyðars óspilti eg, sum kom úr pornoforskrektu Føroyum, fekk knappiliga ein møguleika at síggja naknar kvinnur heima í stovuni aftanfyri fyridrignar gardinur. Ikki bara í Se og Hør og Ekstra Blaðnum, umframt teimum pornobløðunum, sum eg keypti í fjarskotnum kioskum, tí tað var for flovisligt at keypa frá fólki, sum man skuldi hitta aftur. Hetta var fantastiskt fyri ein ungan stakan fýr. Ungar vakrar kvinnur, sum Assia Carrera, Kobe Tai og Jenna Jameson gjørdust skjótt gerandisgestir í íbúðini á Oyrasundi.
Hetta var ov gott til at vera satt, Forboðsføroyar vóru enn í blóðinum, so vandin fyri, at onkur skuldi steðga hesum, tyktist at liggja og lúra. So eg gjørdi, tað sum ein hvør ungur maður í mínari støðu vildi gjørt, eg tók trygdaravrit. Disketta aftan á disketta fyltar við myndum av hesum vøkru ungu kvinnum. So hevði man tað, um internetið knappiliga gavst við tílíkum.
Well, eg skal viðganga, at tað eru nógv ár síðan eg hugsaði um hesar disketturnar. Men tá eg í kvøld setti meg at leita eftir gomlum tekstum í mínum stóra diskettusavni, so rendi eg meg beint í trygdaravritini. So havi eg tey, um onkur knappiliga strikar alt pornoið av internetinum.


text:
Orð: Ina Duley Ogdon
Lag: Charles Hutchinson Gabriel
Týtt: Victor Danielsen
Upprunaheiti: Brighten the corner where you are
1. Bíða ikki, inntil tú kanst gera okkurt stórt,
lat ei hugin flúgva langan veg!
Dagsins smáu skyldur síggjast lat, tú hevur gjørt
– lýs upp, har Gud tín setti teg.
Niðurlag: Lýs upp, har Gud tín setti teg,
lýs upp, har Gud tín setti teg!
Onkra vilsta sál tú leiða kanst á beinan veg;
lýs upp, har Gud tín setti teg!
2. Skýggini tey dimmu kanst tú lætta, gera ljóst;
lat ei forða tær hitt stóra eg!
Lætt við glaðum songi okkurt byrðað mannabróst
lýs upp, har Gud tín setti teg!
3. Hvørja gávu, tær er givin, kanst tú nýta her,
vís á Jesus, onnur hjørtu gleð!
Rætt út veiku hond og sálum lívsins breyðið ber
– lýs upp, har Gud tín setti teg!


text:
Klæmintsgjógv heimsins størsta
14-06-2018
Við sínum 348.000 rúmmetrum er Klæmintsgjógv væl størri enn Rikoriko, sum í dag er skrásett sum heimsins størsta hola, sigur Magni Laksafoss
Magni Laksafoss, Thormann Kruse og Torkil Zachariassen hava seinastu tíðina brúkt nógva frítíð at skráseta holur og gjáir í Føroyum. 621 holur eru higartil skrásettar, men umleið 200 eru eftir, sigur Magni Laksafoss við morgunsendingina.
Klæmintsgjógv, saman við Húsagjógv og Trongugjógv við sínum 348.000 rúmmetrunum og Munkastovan við sínum 260.000 rúmmetrunum eru størri, enn í dag skrásetta heimsins størsta gjógv, Rikoriko, sum liggur í Nýsælandi, við sínum 220.000 rúmmetrunum.
Magni Laksafoss greiðir frá.
Mynd: Norðlýsið


text:
Prógvhandanin verður fríggjadagin 23. juni 2017
Í summar fáa 162 lesandi væntandi handað prógv í Norðurlandahúsinum fríggjadagin 23. juni 2017.
Av hesum taka 151 bachelorprógv, 10 taka masterprógv og ein tekur hjánámsprógv. Talan er um 40 lærarar, 35 námsfrøðingar, 17 sjúkrarøktarfrøðingar + 43 sjúkrarøktarfrøðingar, ergoterapeutar og fysioterapeutar, ið hava tikið ískoytisprógv í sjúkrarøktarfrøði á bachelorstigi, 13 frá Søgu- og samfelagsdeildini, 3 frá Føroyamálsdeildini og 8 frá Náttúruvísindadeildini. Harumframt hava fleiri lokið prógv síðani seinastu prógvhandan, og verða hesi eisini hátíðarhildin til prógvhandanina.
Í hesum sambandi verður prógvhandan fríggjadagin 23. juni kl. 10.00. Prógvhandanin verður í Norðurlandahúsinum eins og undanfarin ár.
Tiltakið er alment, men av tí at plássið er avmarkað og øll, sum koma, mugu hava sess, verður heitt á tey lesandi um einans at hava tvey-trý avvarðandi við hvør.
Skráin:
10:00 Rektarin, Sigurð í Jákupsstovu, bjóðar vælkomin og heldur røðu
10:05 Umboð fyri tey lesandi heldur røðu – Bergur A. Dalsgarð
10:15 Tónleikur – JASMIN
10.25 Prógvhandan
11:10 Gestarøða – Jóhanna á Bergi, stjóri hjá Atlantic Airways
11:25 Rektarin takkar fyri og bjóðar til ábit
11:30-13:00 Myndatøka og ábit
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Orð: Anker Eli Petersen
Lag: Terji Rasmussen
Hvar eru tey nú?
Fólk sum eg kendi, tá lívið var morgun.
Andlit, ið brosaðu furað av lívinum,
markað av gleði og sorgum.
Hvar eru teir nú?
Vinir, ið beistaðust, niðri við strond,
gjørdu sær flakar og ótættar smáttur,
bygdu óverulig lond.
Hvar er hon nú?
Gentan, ið tók meg um ungdómsins gátt.
Hon, ið gav mær tann fyrsta kossin
eina regntunga óveðursnátt.
Hvar eru tey nú?
Ungfólk, ið eldist av lívi og royndum,
førdu seg ósmæðin fram fyri heimin,
grótu av trega í loyndum.
Hvar eru vit nú?
Viltust á lívsins krókutu gøtum.
Barndómsins lond liggja heiðin og oyði
bert vitja í stolnum løtum.


text:
Arbeiðsloysið millum limirnar í Søfartens Ledere er nú fyri fyrstu ferð í meira enn 10 ár omanfyri fimm prosent. Roknað verður við, at hækkingin, sum er ein avleiðing av lágu farmagjøldunum og kreppuni í oljuvinnuni, heldur fram við at vaksa
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tað er ikki støddin, men vøksturin, ið telur"
Einstein


text:
Orð og lag: Erland Richter
Týtt: Kajfinn Hammer
1. Finst enn kraft í tí Keldu av blóð,
sama kraft, sum í svunnari tíð,
sum kann tváa meg reinan frá synd,
sum kann geva mær syndara frið?
:,:Enn finst kraft, enn finst kraft,
enn finst kraft í tí Keldu av blóð!:,:
2. Finst enn kraft, – sama kraftin sum fyrr,
til at lyfta ta ivandi sál?
Ella er henda kraft fjarða út,
og er blóðkeldan tornað í dag?
3. Finst enn kraft fyri doyggjandi sál,
sum kann reinsa og grøða hvørt sár?
Finst hon enn? O, mær sig, finst hon enn,
sama kraft, sum í svunnari tíð?
4. Víst finst kraft í tí Keldu av blóð,
sum fyrr fanst fyri einhvønn sum kom!
Um tú vilt blíva reinsaður nú,
ei tú óhjálptur skalt venda um.


text:
Nýggjastu tíðindini
Melda til tíðindabræv
Tíðindi - 13. juni 2018
Føroyska A-landsliðið við kvinnum tapti týsdagin 4-1 á útivølli móti Kekkia. Men hóast tapið, so er venjarin, Pætur S. Clementsen nøgdur við avrikið og føroyska spælið
Føroyska liðið, ið byrjaði á vøllinum móti Kekkia - Mynd: www.fsf.fo
- Vit spældu ein góðan fyrra hálvleik, har vit verja væl og halda uppá bóltin, tá vit fáa hann – tó uttan at skapa teir heilt stóru málmøguleikarnar. Í seinna hálvleiki komu vit undir størri trýst, men hinvegin, so koma vit til nakrar møguleikar, og endiliga eydnaðist at skora. Tað unni eg okkara spælarum so hjartaliga, tí tað hava tær so ruddiliga uppiborið, sigur Pætur Smith Clementsen við heimasíðuna hjá FSF.
Týsdagin spældi føroyska A-landsliðið við kvinnum HM-undankappingardyst á útivølli móti Kekkia. Úrslitið gjørdist 4-1 til heimaliðið, sum var á odda 1-0 í steðginum. Kekkia kom á odda 4-0, áðrenn Milja Reinert Simonsen stutt fyri leiklok minkaði um munin, og skoraði fyrsta føroyska málið í hesari undankappingini.
- Avrikið hjá øllum okkara spælarum var gott og góðtikið. Vit stríddust væl, og royndu at gera uppgávuna hjá kekkum trupla, og tað sást eisini aftur, at okkara lið hevur ment seg nógv. Tað er ógvuliga hugaligt at síggja, at vit megna at halda uppá bóltin og skapa kjansir móti einum so sterkum liði sum Kekkia, sigur Pætur Smith Clementsen.
Næsta avbjóðing hjá kvinnulandsliðnum verður á heimavølli týsdagin 4. september, tá Týskland, sum í løtuni er nummar 2 í bólkinum, eitt stig aftanfyri Ísland, og telist millum heimsins bestu kvinnulandslið, kemur á vitjan í Føroyum.


text:
Orð og lag: Ralph Carmichael
Týtt: Árni Jacobsen
Viðmerking: Týðing hjá Flóvin Tyril av sama sangi kann síggjast her.
Upprunaheiti: He’s everything to me
Hátt á hválvi Harrin síggjast kann,
gjøgnum lot hann til mítt oyra fann,
yvir vindi, havi ræður hann
– hvat er tað hjá mær?
Hann, sum valdið alt í hondum ber,
kendi støðuna á foldum her,
sjálvur kom at fremja sáttargerð
– hvat er tað hjá mær?
Tá eg veikt í trúgv hann hugdi á
og hans ríku náði til mín sá,
skilti eg til fulnar, at hann var
tann Gud, sum støðugt bar
ta umsorgan á sær, at
fylgja mær hvønn dag á lívsins leið,
beina fót mín, um hann skeivur steig
og sum misbrot míni minnist ei
– ja, hann er alt hjá mær!


text:
Nám X tók lut í øllum greinum á OL leikvøllinum í dag …
01.05.2017 - Miðlabreytin
Skjótari, hægri, sterkari eru slagorðini í olympisku leikunum – vanliga kallað olympisku familjuni. Men spurningurin er væl, um vit kunnu kalla tað eina olympiska familju, tá vit hugsa aftur til leikirnar, ið fóru fram á olympiska leikvøllinum í Berlin í 1936. Á sama vølli, ið Nám X vitjaði í dag – mánadagin 1.mai 2017.
Fransurin Coubertin, ið tók upp aftur olympisku leikirnar seint í 20. øld vildi vera við, at hesi trý orðini umboðaðu moralskan vakurleika; og tosaði hann um fagurfrøðina innan ítróttina, sum kundi vera trupul at skilja, tó at hon var – og var ómissandi.
Niðanfyri síggjast myndir frá vitjanini í góðveðrinum.


text:
Gleðilig jól og gott nýggjár23-12-2008
Við bestu ynskjum um eini gleðilig jól og eitt gott nýggjár, takka vit fyri gott samstarv í brátt farna ári
Jólahald í Vágunum22-12-2008
Deildirnar hjá Eik í Sørvági og Miðvági høvdu jólatiltøk saman við ávíkavist SÍ og Miðvágs Róðrarfelag í farnu viku. Bæði tiltøkini vóru sera væl eydnað
Milliónir nú atgongd til upplýsingar um Eik og Føroyar18-12-2008
Nýggju íleggjarasíðurnar her á heimasíðuni geva útlendingum í milliónatali atgongd til upplýsingar um Eik Banka og um Føroyar. Heimlandið hjá Eik er lýst á enskum, týskum, sponskum og donskum máli
At liva – alt lívið17-11-2008
Sjálvt um tú fert á pensjón, endar lívið ikki. Tú skalt liva - alt lívið. Longu nú er snilt at byrja at spara upp til pensjónina, og tú fært skattafyrimun fyri hetta árið, um tú setur inn innan árslok
Sterling Airways og gjaldskort30-10-2008
Sterling Airways er farið á húsagang. Hevur tú keypt ferðaseðil frá Sterling við gjaldskorti, ber til at kunna teg her um treytir og rættindi, sum eru galdandi í hesum føri


text:
Ein risi á einari GIANT
Dávur Magnussen var sterkur sum ein risi leygardagin, og gjørdist tí fyrstur á einari GIANT Trinity, tá hann leygardagin slóð rutumetið á tí sokallaða "Einkultstarts klassikarinum". Teinurin er 29 km langur, og gongur úr Tórshavn til Kaldbak og aftur til Havnar. Mál og startur er við Plantusøluna við Hvítanesvegin.
Stutt kann man siga um kappingina leygardagin, at undirtøkan var út av lagi vánalig, men úrslitið heilt fantastiskt.
Veðrið var framúr gott at koyra einkultstart, og fyrireikararnir høvdu tí roknað við at sæð væl fleiri luttakarar.
Tað var eystan í ættini, og tí gekk framúr skjótt at koyra av Sandvíkahjalla til Kaldbaksbótn. Brekkurnar heim aftur vóru hinvegin eitt sindur tungar at koyra, eftirsum tað var mótvindur aftur á mál. Hóast tað, so var ferðin hjá Dávur sera høg niðan gjøgnum drúgvu brekkuna við Sandvíkahjalla, og eisini niðan gjøgnum brekkuna við Hvítanes.
- Ein bilur koyrdi út á Hvítanesvegin frá Mannbrekku. Hetta forðaði mær eitt sindur. Misti nøkur sekundir har, men annars eri eg sera væl nøgdur við úrslitið, segði ein vælupplagdur Dávur Magnussen eftir kappingina.
Vanligt er at dómarin, ella kappingarleiðarin, koyrur aftaná tí besta og sterkasta súkklaranum. So var eisini leygardagin. Jóhan Jacobsen var dómari, og í bilinum sat eisini Sverri Mohr Edvinsson. Báðir vóru á einum máli í, at sititeknikkur, og mátin Dávur traðkaði, var framúr góður.
Einkultstartslegendan, vágbingurin Rógvi Johansen, hevur enn føroyska metið. Hetta setti hann í 2000, tá hann koyrdi næstan sama tein uppá 41 minuttir og 5 sekund.
Í 2000 bleiv koyrdur ein annar teinur. Báðir teinar eru líka langir. Løgreglan ynskti at TSF flutti teinin, eftirsum teir mettu, at gamli teinurin var ov vandamikil at koyra. TSF fylgdi ráðunum frá Løgregluni, men eftirsum talan ikki er um júst sama tein, er eitt sindur ringt at samanbera tíðirnar.
Teinametið á nýggja teininum, ella "Einkultstartsklassikarinum, eigur Gunnar Dahl-Olsen. Tíðin er frá 2002, og tá koyrdi Gunnar teinin uppá 42 minuttir og 20 sekund. Dávur Magnussen slóð sostatt 14 ára gamla metið hjá Gunnari.
Óansæð hvat. Nógvir hava roynt seinastu nógvu árini og leygardagin eydnaðist tað so hjá Dávur at seta nýtt teina met. Dávur vann við tíðini 42 minuttir og 6 sekund. Hetta gevur eina meðalferð uppá 41,34 km/t.
Úrslit, 29 km:
1. Dávur Magnussen, 42 minuttir og 6 sekund
2. Gunnar Dahl-Olsen, 45:59
3. Evald Rasmussen, 58:28


text:
Orð: Erik Linklater
Lag: Fríðhild Petersen
Týtt: Axel Tórgarð
Ein lítil fiskur svam um hav og dýpi blá.
So illavorðnan fisk, ei nakrantíð eg sá.
Hann brøður sínar beit og so ein hýsudrong.
Fór ikki tíðliga upp og ongantíð hann fór í song.
»Tú, Treddy« segði pápin »sig tú nú, hvat tú vilt.
Tað er mamma tín, sum hevur teg so púra spilt.«
Men mamman segði: »Freddy. Tað er ikki burtur skerst.
Sum togaður úr táknunum á pápanum, tú ert.«
Og Freddy fekk sær drekka. Ovseint í skúla fór.
»Hoyr, Freddy« segði lærarin »tú ert eitt letidjór.
Men kemur aftur tú ovseint, so fært tú fleingjuna.«
Tá gjørdist Freddy firtin og beit sín lærara.
»So, Freddy« segði pápin »bít ikki lærarar«
Men tá beit Freddy pápan í uggafjarðarnar.
»Á, Freddy« segði mamman »mítt sorgarbarn tú ert.«
Men tá beit Freddy mammuna so beint í hennar’ stert.
Og Freddy fór at svimja, men steðgaði so á,
og tók ein maðk í sjónum – men húkin ikki sá.
Hann fastur varð, men fiskarin mundi tveitt hann burt,
hann vildi hava størri fisk og ikki bert ein murt.
»Royn aftur« segði Freddy »og gloym so alt um meg.
Tí mamma mín er longri og tjúkkari enn eg.
Og pápi dámar fliðu best, set hana á tín húk.
Tú fært ein fisk, sum feitur er og hevur stóran búk.«


text:
KÍ er besta liðið í fyrra hálvleiki – HB er besta liðið í seinna hálvleiki
Skal ein trúgva hagtølunum, so er kanska hugsandi, at KÍ fer at vinna fyrra hálvleik, meðan HB fer at vinna seinna hálvleik.
Høvdu dystirnir í ár bara verið fyrstu 45 minuttirnar(fyrra hálvleik), so lá KÍ á odda við 35 stigum. HB hevði tá havt 25 stig. Høvdu dystirnir bara verið leiktir seinnu 45 minuttirnar(seinna hálvleik), so var HB oddalið við 41 stigum. KÍ hevði tá havt 30 stig.
Liðini sum møtast fríggjakvøldið kl. 18.00 eru sostatt best í hvør sínum hálvleiki.